hotchpotch/miracl-hf-unified huggingface dataset:
โฮกุ้น ลอเรนต์ซัน
โฮกุ้น ลอเรนต์ซัน ()
โฮกุ้น ลอเรนต์ซัน เกิดเมื่อวันที่ 23 สิงหาคม พ.ศ. 2497 ณ ออสโล ราชอาณาจักรนอร์เวย์ เป็นพระโอรสคนใหญ่ใน เจ้าหญิงรัญฮิลด์แห่งนอร์เวย์ กับพระภัสดา แอร์ลิง ลอเรนต์ซัน เขาเป็นพระภาคิไนยใน สมเด็จพระราชาธิบดีฮารัลด์ที่ 5 แห่งนอร์เวย์ และเป็นพระราชนัดดาใน สมเด็จพระราชาธิบดีโอลาฟที่ 5 แห่งนอร์เวย์ โดยเขานั้นเติบโตในบราซิล ต่อมาเขาได้ย้ายตามพระมารดาและน้องของเขา 2 คนกลับนอร์เวย์ เขากลายเป็นพลเมืองและเป็นทหารในนอร์เวย์ โดยเขาจบคณะเศรษฐศาสตร์ ณ มหาวิทยาลัยรีโอเดจาเนโร และได้จบหลักสูตรกาจัดการ ณ มหาวิทยาลัยฮาร์วาร์ด
เขาได้สมรสกับ มาร์ธา เวนโย มีบุตร 3 คนคือ 
การเสกสมรสของเขานั้น สมเด็จพระราชาธิบดีฮารัลด์ที่ 5 แห่งนอร์เวย์ ผู้เป็นพระมาตุลา (น้าชาย) ได้พระราชทานพระราชดำรัสว่า
หลังจากเรียนจบและสมรสแล้ว เขาได้เป็นผู้บริหารสูงสุดของบริษัทกรุ๊ป ลอเรนต์ซัน เขาเองยังเป็นนักวิจัยในWWFของบราซิลอีกด้วย
แคว้นฮิโรชิมะ
แคว้นฮิโรชิมะ (, ) แคว้นศักดินาในอดีตของญี่ปุ่นซึ่งปัจจุบันคือจังหวัดฮิโรชิมะ โดยมีฮิโรชิมะเป็นเมืองเอกและมีฐานบัญชาการอยู่ที่ปราสาทฮิโรชิมะ
ชื่นรัก (ภาพยนตร์)
ชื่นรัก ภาพยนตร์ไทยแนวโรแมนติก ดราม่า จากฝีพระหัตถ์ของ หม่อมเจ้าทิพยฉัตร ฉัตรชัย หรือท่านทิพย์ที่ออกฉายเมื่อ พ.ศ. 2522 นำแสดงโดย เศรษฐา ศิระฉายา และ อรัญญา นามวงศ์ ซึ่งภาพยนตร์เรื่องนี้ได้ส่งผลให้คู่พระ-นางในจออย่าง เศรษฐา-อรัญญา กลายเป็นคู่ชีวิตนอกจอมาจนถึงปัจจุบันโดยที่มาของภาพยนตร์เรื่องนี้มาจากที่ท่านทิพย์โปรดเพลงชื่นรักของวง ดิอิมพอสซิเบิ้ล จึงได้นำเนื้อหาของเพลงมานิพนธ์เป็นบทภาพยนตร์และได้นำเพลงชื่นรักมาเป็นเพลงเอกในภาพยนตร์พร้อมกับได้ เศรษฐา ศิระฉายา ซึ่งเป็นต้นฉบับของเพลงนี้มานำแสดง
เมืองชล จีระพันธ์
เมืองชล จีระพันธ์ อดีตยอดมวยไทยแห่งจังหวัดชลบุรี,อดีตเจ้าของค่ายมวยศิษย์สุชล,อดีตสารวัตรกำนันรวมถึงเป็นอดีตโปรโมเตอร์ศึกจ้าวเมืองชล
เมืองชลเกิดที่ จังหวัดชลบุรี เมื่อ พ.ศ. 2489 มีชื่อจริงว่า จรวย คชชา แต่ในปัจจุบันได้เปลี่ยนชื่อเป็น ธนา คชชา เริ่มต้นเส้นทางการเป็นนักมวยจากการไปหัดมวยที่ค่ายจีระพันธ์ของคุณ สาลี่ จีระพันธ์ โดยคุณสาลี่นอกจากมีค่ายมวยจีระพันธ์แล้วยังมีค่ายมวยในเครืออีกหนึ่งค่ายคือค่ายสาครพิทักษ์ซึ่งมียอดมวยไทยระดับตำนานประดับค่ายคือ สีชัง สาครพิทักษ์ และ บุเรงนอง สาครพิทักษ์
โดยก่อนที่เมืองชลจะได้เข้ามาเป็นนักมวยในสีเสื้อค่ายจีระพันธ์เขาเคยไปสมัครเป็นนักมวยในค่าย ฮ.มหาชัย ของ โกเฮง อ่าวถาวรบุตร อดีตโปรโมเตอร์ศึกศิริมงคลผู้ล่วงลับซึ่งมียอดนักมวยไทยประดับบารมีค่ายคือ วีระชัย ฮ.มหาชัย และ อรชุนน้อย ฮ.มหาชัย เจ้าของฉายา ขวัญใจคนจน แต่โกเฮงได้ปฏิเสธเนื่องจากเมืองชลตัวเล็กเกินไป
เมืองชลเคยชกกับยอดมวยไทยในยุคนั้นมากมายอาทิ เนตร ศักดิ์ณรงค์ , นรสิงห์ อิสรภาพ และ เด่นธรณี เมืองสุรินทร์ รวมถึง วิสันต์ ไกรเกรียงยุค ยอดมวยจากชลบุรีเช่นกันก่อนที่เมืองชลจะตัดสินใจประกาศแขวนนวมเมื่อ พ.ศ. 2518 ขณะมีอายุเพียง 29 ปี
หลังจากแขวนนวมเมืองชลได้ผันตัวมาทำธุรกิจหลายอย่างจนร่ำรวยฐานะมีอันจะกินรวมถึงเป็นสารวัตรกำนันแต่เมืองชลก็ยังไม่ทิ้งวงการมวยด้วยการเปิดค่ายมวยส่งมวยเข้ามาชกในเวทีใหญ่ ๆ ในกรุงเทพและยังได้เป็นโปรโมเตอร์ศึกจ้าวเมืองชลแห่ง เวทีมวยราชดำเนิน
ชีวิตในปัจจุบันเมืองชลได้หันมาเปิดธุรกิจร้านขายยาเล็ก ๆ ชื่อ สุภาเภสัช โดยในวันที่ 19–31 ตุลาคม พ.ศ. 2559 ได้แจกข้าวขาหมูฟรีที่หน้าร้านขายยาของตนเองเพื่อถวายความอาลัยแด่ พระบาทสมเด็จพระปรมินทรมหาภูมิพลอดุลยเดช
ด้านชีวิตครอบครัวเมืองชลสมรสกับคุณ แสงเดือน คชชา มีบุตรธิดารวม 3 คนเป็นบุตรสาว 2 คนและบุตรชาย 1 คน
มิสเตอร์โกลบอลไทยแลนด์
มิสเตอร์โกลบอลไทยแลนด์ () เป็นการประกวดความงามชายในประเทศไทย เพื่อคัดเลือกตัวแทนเข้าร่วมการประกวดมิสเตอร์โกลบอล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี พ.ศ. 2559 ปัจจุบันดำเนินการจัดประกวดโดย บริษัทในเครือเอ็มกรุ๊ป โดยก่อนหน้า ตั้งแต่ปี พ.ศ. 2557 – พ.ศ. 2558 ผู้ดำรงตำแหน่งมิสเตอร์โกลบอลไทยแลนด์จะมาจากการแต่งตั้งโดยผู้อำนวยการกองประกวด
ในปี พ.ศ. 2558 (ค.ศ. 2015) ได้มีการจัดตั้งการประกวดมิสเตอร์โกลบอลทีนขึ้น ซึ่งในประเทศไทยยังไม่มีการจัดประกวด แต่มีการแต่งตั้งตัวแทนประเทศไทยเข้าร่วมประกวดมิสเตอร์โกลบอลทีน
ผู้ดำรงตำแหน่งมิสเตอร์โกลบอลไทยแลนด์คนแรก คือ ภูเบศร์ แซมกระโทก จากจังหวัดนครราชสีมา ส่วนผู้ดำรงตำแหน่งมิสเตอร์โกลบอลไทยแลนด์คนปัจจุบัน คือ นนทกร อัมพุธ จากจังหวัดพะเยา
สัญลักษณ์สี
โดราเอมอน ตอน เกาะมหาสมบัติของโนบิตะ
โดราเอมอน ตอน เกาะมหาสมบัติของโนบิตะ () เป็นโดราเอมอนฉบับภาพยนตร์การ์ตูนเรื่องยาว และภาพยนตร์ชุดนี้ถือเป็นตอนที่ 38 ของโดราเอมอนฉบับภาพยนตร์ ภาพยนตร์ได้เค้าโครงจากนวนิยายของโรเบิร์ต หลุยส์ สตีเวนสัน เรื่อง "" โดยผู้เขียนบทภาพยนตร์คือ Genki Kawamura ผู้อำนวยการสร้างภาพยนตร์เรื่อง "หลับตาฝัน ถึงชื่อเธอ" และ "ศิษย์มหัศจรรย์กับอาจารย์พันธุ์อสูร" และ Kazuaki Imai ผู้กำกับ "โดราเอมอน" ฉบับอนิเมะโทรทัศน์ เป็นผู้กำกับภาพยนตร์ ซึ่งเป็นการกำกับ "โดราเอมอน" ฉบับภาพยนตร์เป็นครั้งแรก ภาพยนตร์เข้าฉายในประเทศญี่ปุ่นในวันที่ 3 มีนาคม 2018 สำหรับประเทศไทย ทางเอ็ม พิคเจอร์ และผู้ถือลิขสิทธิ์ภาพยนตร์ ได้ยืนยันกำหนดการฉายไว้วันที่ 18 ตุลาคม พ.ศ. 2561 นี้
เทศกาลโอลิมปิกฤดูร้อนเยาวชนยุโรป 2017
เทศกาลโอลิมปิกฤดูร้อนเยาวชนยุโรป 2017 จัดขึ้นที่เมืองเยอร์, ประเทศฮังการี ระหว่างวันที่ 23 กรกฎาคม ถึง 30 กรกฎาคม พ.ศ. 2560หมายเหตุ: 12 ทีมข้างล่างนี้ไม่ได้รับเหรียญรางวัล:
แจฮย็อน
ช็อง ยุน-โอ (ฮันกึล: 정윤오 ฮันจา鄭閏伍 เกิดวันที่ 14 กุมภาพันธ์ ค.ศ. 1997) รู้จักกันในชื่อที่ใช้ในวงการคือ แจฮย็อน เป็นนักร้องชาวเกาหลีใต้ หนึ่งในสมาชิกวงบอยแบนด์ NCT ภายใต้สังกัด SM เอนเตอร์เทนเมนต์ รวมทั้งยังมีผลงานในฐานะสมาชิกของยูนิตย่อยวง NCT U และ NCT 127
อาโยเซ เปเรซ
อาโยเซ เปเรซ (; เกิดวันที่ 29 กรกฎาคม ค.ศ. 1993) เป็นนักฟุตบอลอาชีพชาวสเปน ปัจจุบันลงเล่นในตำแหน่งกองหน้าหรือกองกลางตัวรุก ให้กับสโมสรพรีเมียร์ลีกอย่างนิวคาสเซิลยูไนเต็ด เขาเริ่มเล่นสโมสรอาชีพให้กับ CD Tenerife ซึ่งเขาได้รับรางวัลหลายรางวัล ก่อนที่จะย้ายไปร่วมทีมนิวคาสเซิลยูไนเต็ด ด้วยค่าตัว 2 ล้านยูโร
สำหรับในนามทีมชาติ เขาลงเล่นให้กับทีมชาติสเปนรุ่นอายุไม่เกิน 21 ปี เขาถูกเรียกตัวติดทีมชาติครั้งแรกวันที่ 29 สิงหาคม ค.ศ. 2014 ในรอบคัดเลือกฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2015 นัดพบกับฮังการีและออสเตรีย และเมื่อวันที่ 4 กันยายน ค.ศ. 2014 เขาลงสนามในฐานะตัวสำรองในนาทีที่ 77 โดยลงมาแทนมุนีร อัลฮะดาดี นัดพบกับฮังการี
นิวคาสเซิลยูไนเต็ด
ประเภทบุคคล
โฆเซลู
โฆเซ ลุยส์ ซานมาร์ติน มาโต () หรือ โฆเซลู (; เกิดวันที่ 27 มีนาคม ค.ศ. 1990) เป็นนักฟุตบอลอาชีพชาวสเปน ปัจจุบันลงเล่นในตำแหน่งกองหน้าให้กับนิวคาสเซิลยูไนเต็ด
เขาเริ่มต้นสโมสรอาชีพให้กับเซลตาบิโก ก่อนที่จะย้ายไปเรอัลมาดริดในช่วงฤดูร้อนปี ค.ศ. 2009 เขาลงเล่นให้กับทีมชุดเล็กของเรอัลมาดริด เขายิงได้ 40 ประตูจากการลงเล่น 72 นัด แต่ก็ไม่สามารถเบียดขึ้นไปเล่นชุดใหญ่ได้ เขาถูกขายให้กับฮ็อฟเฟินไฮม์ในเดือนสิงหาคม ค.ศ. 2012 และถูกปล่อยยืมตัวไปไอน์ทรัคท์ฟรังค์ฟวร์ทในฤดูกาล 2013–14 ต่อมาเดือนมิถุนายน ค.ศ. 2014 เขาย้ายไปฮันโนเฟอร์ 96 และในปีถัดมา เขาย้ายไปร่วมทีมสโตกซิตีด้วยค่าตัว 5.75 ล้านปอนด์ และในปี ค.ศ. 2017 เขาเซ็นสัญญาร่วมทีมนิวคาสเซิลยูไนเต็ดด้วยค่าตัว 5 ล้านปอนด์
มิสควีนออฟยูนิเวิร์สบิวตี้ไทยแลนด์
มิสควีนออฟยูนิเวิร์สบิวตี้ไทยแลนด์ () เป็นการประกวดความงามในประเทศไทย จัดขึ้นเป็นครั้งแรกเมื่อปี พ.ศ. 2561 ผู้ชนะเลิศเป็นผู้แทนประเทศไทยเข้าประกวดมิสควีนออฟเดอะยูนิเวิร์ส
สัญลักษณ์สี
ยุทธการที่รอสตอฟ (ค.ศ. 1941)
ยุทธการที่รอสตอฟ (ค.ศ. 1941) เป็นการสู้รบบนแนวรบด้านตะวันออกในสงครามโลกครั้งที่สอง การสู้รบกันในบริเวณรอบๆรอสตอฟ-ออน-ดอน (Rostov-on-Don) ระหว่างฝ่ายเยอรมัน กองทัพกลุ่มใต้ ภายใต้บัญชาการของนายพลแกร์ด ฟอน รุนด์ชเตดท์และฝ่ายโซเวียต แนวรบใต้ ภายใต้บัญชาการของนายพล Yakov Timofeyevich Cherevichenko.
ประกอบด้วยสามช่วงเหตุการณ์:ฝ่ายเยอรมัน กองทัพกลุ่มใต้ ปฏิบัติการการรุกทะเลอะซอฟ (เริ่มต้นเมื่อวันที่ 12 กันยายน ค.ศ. 1941) ฝ่ายโซเวียต ปฏิบัติการป้องกันรอสตอฟ (5 พฤศจิกายน ค.ศ. 1941 - 16 พฤศจิกายน ค.ศ. 1941) โดยแนวรบใต้ และปฏิบัติการรุกรอสตอฟ (27 พฤศจิกายน ค.ศ. 1941 - 2 ธันวาคม ค.ศ. 1941) ดำเนินการโดยแนวรบฝ่ายโซเวียตเดียวกัน
ภายหลังจากบังคับให้พวกเขาข้ามแม่น้ำ Mius เมื่อวันที่ 17 พฤศจิกายน เยอรมันได้จับกุมทหารโซเวียตได้ 10,000 นายและยึดรอสตอฟเมื่อวันที่ 21 พฤศจิกายน หกวันต่อมา แนวรบใต้ซึ่งได้รับการเสริมกำลังกับกองทัพที่ 37 ได้โจมตีตอบโต้กลับจากทางเหนือและข่มขู่ว่าจะโอบล้อมกองทัพเหล่ายานยนต์ที่สามของเยอรมัน รุนด์ชเตดท์ได้ออกคำสั่งให้ล่าถอยไปยังแนว Mius จากรอสตอฟเพื่อป้องกันการถูกโอบล้อม ซึ่งได้ทำให้ฮิตเลอร์ต้องปลดเขาออกจากตำแหน่งทันที ผู้สืบทอดต่อจากรุนด์ชเตดท์ วัลเทอร์ ฟอน ไรเชอเนาได้ยืนยันคำสั่งล่าถอยด้วยการสนับสนุนของผู้บัญชาการของกองบัญชาการสูงสุดกองทัพบกเยอรมัน ฟรันซ์ ฮัลเดอร์ (Franz Halder) และฮิตเลอร์รู้สึกไม่พอใจ กองทัพแดงก็ได้ยึดรอสตอฟกลับคืน เมื่อวันที่ 28 พฤศจิกายน เป็นประสบความสำเร็จครั้งแรกและสำคัญของการโจมตีตอบโต้กลับในสงครามของโซเวียต
การล้อมโอเดสซา (ค.ศ. 1941)
การล้อมโอเดสซา ชาวโซเวียตเรียก การป้องกันโอเดสซา กินเวลาตั้งแต่วันที่ 8 สิงหาคม ถึง 16 ตุลาคม ค.ศ. 1941 ในช่วงต้นของปฏิบัติการบาร์บารอสซา ซึ่งเป็นการรุกรานสหภาพโซเวียตของฝ่ายอักษะในคราวสงครามโลกครั้งที่สอง
โอเดสซาเป็นท่าเรือบนทะเลดำในสาธารณรัฐสังคมนิยมโซเวียตยูเครน วันที่ 22 มิถุนายน ค.ศ. 1941 ฝ่ายอักษะเข้ารุกรานสหภาพโซเวียต ครั้นเดือนสิงหาคม โอเดสซากลายเป็นเป้าหมายของกองทัพที่ 4 และบางกรมกองของกองทัพที่ 11 แต่เพราะการต่อต้านอย่างหนักจากกองทัพอิสระที่ 9 ของสหภาพโซเวียต และกองทัพแยกป้องกันชายฝั่งที่ก่อตั้งขึ้นอย่างรวดเร็ว โดยได้รับการสนับสนุนจากกองเรือทะเลดำ ฝ่ายอักษะจึงต้องใช้เวลาถึง 73 วันในการปิดล้อม และต้องเข้าจู่โจมเมืองถึง 4 ครั้ง กองทัพโรมาเนียสูญเสียไพร่พล 93,000 คน ขณะที่กองทัพแดงสูญเสียไปราว 41,000 ถึง 60,000 คน
หนังสือปกอ่อน
หนังสือปกอ่อน (paperback) เป็นรูปแบบหนังสือที่มีเอกลักษณ์ ดูได้จากกระดาษที่หนาหรือปกที่ทำจากกระดาษการ์ด และมักติดเข้ากับหน้าหนังสือด้วยกาวมากกว่าการเย็บหรือลวดเย็บติดกระดาษ ในทางตรงข้าม หนังสือปกแข็งจะหุ้มปกด้วยกระดาษแข็งและมีการหุ้มด้วยสิ่งทอ หน้ากระดาษภายในหนังสือทำด้วยกระดาษ
หนังสือราคาไม่แพงหุ้มด้วยกระดาษมีมาตั้งแต่อย่างน้อยศตวรรษที่ 19 ในรูปแบบของจุลสาร, นวนิยายสิบสตางค์เป็นต้น หนังสือปกอ่อนสมัยใหม่มีขนาดที่หลากหลายในสหรัฐอเมริกาถือเป็นตลาดหนังสือปกอ่อนขนาดใหญ่และที่ใหญ่ไปกว่านั้น และมีมายาวนานกว่า คือ หนังสือปกอ่อนฉบับ trade paper edition ส่วนในสหราชอาณาจักร มีขนาด เอ, บี, และใหญ่สุดคือ ซี
หนังสือฉบับปกอ่อนมักตีพิมพ์เพราะสำนักพิมพ์เห็นว่าเป็นหนังสือทุนต่ำ ทั้งถูกกว่าคุณภาพกระดาษต่ำกว่า รวมถึงการใช้กาวติดมีหนังสือปกแข็งจำนวนไม่มากที่มีต้นทุนต่ำหนังสือปกอ่อนอาจเป็นตัววัดว่าหนังสือเหล่านั้นไม่ได้คาดหวังด้านยอดขายจำนวนมาก ตัวอย่างเช่น นวนิยายจำนวนมากและการตีพิมพ์ครั้งใหม่หรือการพิมพ์ซ้ำของหนังสือเก่า
เมื่อหนังสือปกอ่อนมีแนวโต้มช่องว่างทำกำไรกว้างกว่าสำนักพิมพ์หลายแห่งมักหาสมดุลของกำไร โดยขายหนังสือปกแข็งจำนวนน้อยกว่าเพื่อให้มียอดขายมากกว่าหนังสือปกแข็งที่มียอดกำไรต่อหน่วนน้อยกว่าหนังสือยุคใหม่ที่ตีพิมพ์ครั้งแรก โดยเฉพาะประเภทนวนิยายมักพิมพ์เป็นหนังสือปกอ่อนส่วนหนังสือขายดีที่ต้องการรักษายอดขายมักพิมพ์ปกแข็ง
ยูฟ่ายูธลีก ฤดูกาล 2017–18 รอบแพ้คัดออก
ยูฟ่ายูธลีก ฤดูกาล 2017–18 รอบแพ้คัดออก (รอบเพลย์ออฟและรอบ 16 ทีมสุดท้าย เป็นต้นไป) จะเริ่มต้นในวันที่ 6 กุมภาพันธ์ พ.ศ. 2561 (ค.ศ. 2018) และสิ้นสุดในวันที่ 23 เมษายน พ.ศ. 2561 (ค.ศ. 2018) กับนัดชิงชนะเลิศที่ Colovray Stadium ใน นียง, ประเทศสวิตเซอร์แลนด์, เพื่อที่จะตัดสินหาทีมชนะเลิศของ ยูฟ่ายูธลีก ฤดูกาล 2017–18. ทั้งหมด 24 ทีมเข้าร่วมการแข่งขันในรอบแพ้คัดออก.
ตั้งแต่วันที่ 24 มีนาคม พ.ศ. 2561 (ค.ศ. 2018) (รอบเพลย์ออฟ, รอบ 16 ทีมสุดท้ายและรอบ 8 ทีมสุดท้าย) คือ CET (), หลังจากนั้นเวลา (รอบรองชนะเลิศและรอบชิงชนะเลิศ) คือ CEST ().
ตารางการแข่งขันของรอบแพ้คัดออก (รอบเพลย์ออฟและรอบ 16 ทีมสุดท้าย เป็นต้นไป) เป็นไปตามด้านล่างนี้ (การจับสลากทั้งหมดจัดขึ้นที่สำนักงานใหญ่ยูฟ่าใน นียง, ประเทศสวิตเซอร์แลนด์).
รอบแพ้คัดออก (รอบเพลย์ออฟและรอบ 16 ทีมสุดท้ายเป็นต้นไป), ลงเล่นในรูปแบบทัวร์นาเมนต์ตกรอบในรอบเดียว, ประกอบไปด้วย 24 ทีม: 16 ทีมที่คัดเลือกมาจาก เส้นทางยูฟ่าแชมเปียนส์ลีก (กลุ่มทีมชนะเลิศแปดทีมและกลุ่มทีมรองชนะเลิศแปดทีม), และแปดทีมที่คัดเลือกมาจาก เส้นทางแชมเปียนส์ภายในประเทศ (ทีมชนะเลิศรอบสองแปดทีม):
แต่ละคู่จะลงเล่นในนัดเดียว. ถ้าผลการแข่งขันเสมอกันหลังจบเวลาปกติ, แมตช์ได้ถูกตัดสินโดย การดวลลูกโทษ (ไม่มีการต่อเวลาพิเศษลงเล่น).การจับสลากสำหรับรอบเพลย์ออฟจะจัดขึ้นในวันที่ 11 ธันวาคม พ.ศ. 2560 (ค.ศ. 2017), 14:30 CET, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์. แปดทีมผู้ชนะจากรอบสองที่มาจากเส้นทางแชมเปียนส์ภายในประเทศได้ถูกจับสลากพบกับแปดทีมรองแชมป์กลุ่มที่มาจากเส้นทางยูฟ่าแชมเปียนส์ลีก, กับทีมที่มาจากเส้นทางแชมเปียนส์ภายในประเทศจะได้เป็นเจ้าบ้านในนัดนั้น. ส่วนทีมที่มาจากสมาคมเดียวกันจะไม่ถูกมาจับสลากพบกับทีมอื่นๆ ได้. แปดทีมผู้ชนะรอบเพลย์ออฟจะได้ผ่านเข้าสู่รอบ 16 ทีมสุดท้าย, ที่ที่พงกเขาจะได้เข้าร่วมโโยทีมชนะเลิศแปดกลุ่มที่มาจากเส้นทางยูฟ่าแชมเปียนส์ลีก.
รอบเพลย์ออฟจะลงเล่นในวันที่ 6 และ 7 กุมภาพันธ์ พ.ศ. 2561 (ค.ศ. 2018).การจับสลากสำหรับรอบ 16 ทีมสุดท้าย เป็นต้นไป ได้จัดขึ้นในวันที่ 9 กุมภาพันธ์ พ.ศ. 2561 (ค.ศ. 2018), 13:00 CET, ที่สำนักงานใหญ่ยูฟ่าในเมือง นียง, ประเทศสวิตเซอร์แลนด์. The mechanism of the draws for each round is as follows:
แต่ละนัดในรอบ 16 ทีมสุดท้ายจะลงเล่นในวันที่ 20 และ 21 กุมภาพันธ์ พ.ศ. 2561 (ค.ศ. 2018).รอบ 8 ทีมสุดท้ายจะลงเล่นในวันที่ 13 และ 14 มีนาคม พ.ศ. 2561 (ค.ศ. 2018).รอบรองชนะเลิศจะลงเล่นในวันที่ 20 เมษายน พ.ศ. 2561 (ค.ศ. 2018) ที่ สนามกีฬากอลอฟราย, นียง.นัดชิงชนะเลิศจะลงเล่นในวันที่ 23 เมษายน พ.ศ. 2561 (ค.ศ. 2018) ที่ สนามกีฬากอลอฟราย, นียง.
อัศฮาบุลอิจญ์มาอ์
อัศฮาบุลอิจญ์มาอ์ () หมายถึง สายรายงานฮะดีษที่น่าเชื่อถือที่สุดของชีอะฮ์มีทั้งหมด 18 ท่าน ตามคำกล่าวของเชคศ็อดดู๊ก บุคคลดังกล่าวนี้ถือเป็นสายรายงานที่น่าเชื่อถือ โดยที่นักวิชาการด้านนิติศาสตร์ของชีอะฮ์, นักวิชาการด้านการตรวจสอบสายรายงานและฮะดีษต่าง ๆ ต่างให้การยอมรับและอ้างอิงฮะดีษจากพวกเขาโดยปราศจากความเคลือบแคลงใด ๆ และนับว่าฮะดีษที่พวกเขารายงานถือเป็นฮะดีษที่ศอเฮียะฮ์ และจะต้องยึดตามอะดีษของพวกเขา แม้ว่าจะมีสายรายงานบางคนที่ไม่น่าเชื่อถือปะปนมาด้วยก็ตาม
สื่อในประเทศอิหร่าน
กิจการสื่อต่าง ๆ ในอิหร่านไม่ว่าเป็นของภาคเอกชนหรือส่วนรวมอยู่ในความดูแลของรัฐบาลและกระทรวงวัฒนะธรรมอิสลามทั้งหมด
สิ่อพิมพ์ต่าง ๆ ในอิหร่านมีทั้งของส่วนบุคคลและรัฐบาล แต่ทั้งหมดจะต้องได้รับการอนุญาตจากกระทรวงวัฒนธรรมอิสลามก่อนเผยแพร่
เครือข่ายวิทยุและโทรทัศน์ของอิหร่านในปัจจุบันเป็นของรัฐบาล อยู่ภายใต้การดูแลของสภาควบคุมภาพและเสียง ผู้นำแห่งอิหร่านซัยยิดอะลี คอเมเนอีจะเป็นผู้แต่งตั้งประธานสภาควบคุมภาพและเสียง
ถึงตอนนี้มีการพยายามที่จะก่อตั้งเครือข่ายวิทยุและโทรทัศน์ส่วนบุคคลขึ้น อาทิ มะห์ดี กัรรูบี ผู้ลงสมัครเลือกตั้งประธานาธิบดีสมัยที่เก้าเคยประกาศว่ามีความคิดที่จะก่อตั้งเครือข่ายส่วนบุคคลขึ้นมา โดยมอบหมายให้ เบะห์รูซ อัฟคะมีเป็นผู้บริหาร อะลี มุเตาะฮารีก็เคยเสนอแผนแก่รัฐสภาโดยมีประสงค์เปลี่ยนแปลงรูปแบบการบริหารและควบคุมวิทยุและโทรทัศน์แห่งชาติอิหร่าน ซึ่งเป็นช่องทางที่สามารถทำให้ก่อตั้งเครือข่ายส่วนบุคคลได้ แต่ความพยายามเหล่านั้นไม่สอดคล้องกับกฎหมายขั้นต้น จึงล้มเหลวไปในที่สุด
หนังสือพิมพ์
หนังสือพิมพ์ส่วนมากในอิหร่านถูกตีพิมพ์เป็นภาษาฟารซี แต่ก็มีบางฉบับที่ตีพิมพ์เป็นภาษาอังกฤษเช่น อิหร่านเดลี่ เตฮะรานไทมส์ และภาษาอื่น
มีสิ่งพิมพ์ล้อเลียนหลายฉบับในอิหร่าน ฉบับที่สำคัญและยังหลงเหลืออยู่จากสื่อสิ่งพิมพ์ชนิดนี้คือนิตยสาร "กุล ออกอ" ล่าสุดนิตยสารนี้หยุดตีพิมพ์แล้วเนื่องจากเสียชีวิตของกุล ออกอ
นประเทศเช่นอิหร่านผู้ใช้งานอินเทอร์เน็ตจะใช้อินเทอร์เน็ตในฐานะสื่อทางเลือก ตามรายงานของฟรีดอมเฮาส์เนื่องจากมีแนวโน้มมีผู้ใช้ประโยชน์จากอินเทอร์เน็ตมากขึ้น การปิดกั้นการใช้งานในรูปแบบต่างๆ อย่าง ฟิลเตอร์ริ่ง การโจมตีไซเบอร์ จับกุมบล็อกเกอร์จึงเข้มงวดขึ้นเช่นกัน
ตามกฎ ๑๖๘ รัฐธรรมนูญสาธาณรัฐอิสลามแห่งอิหร่าน โทษต่างๆที่เกี่ยวกับสื่ออยู่ในความดูแลของศาลสื่ออย่างเปิดเผยโดยมีคณะลูกขุนคอยดำเนินการ หากมีสื่อสิ่งพิมพ์ใดๆที่คณะลูกขุนพิจารณาแล้วว่ามีส่วนต่อต้านความมั่นคงของชาติ หมิ่นประมาทต่อศษสนาหรือเขียนสิ่งไม่มีมูลความจริง สื่อนั้นจะถูกยกเลิกถาวรหรือชั่วคราวได้ นอกจากศาลสื่อแล้วยังมีสำนักงานอัยการวัฒนธรรมและสื่อที่มีส่วนรับผิดชอบในเรื่อง "ส่วนกลาง" และ "ส่วนเฉพาะ" ของแฟ้มประวัติสื่อสิ่งพิมพ์ทั้งหลาย
บางข้อกล่าวหาจากสื่อเช่นการกระทำที่ส่งผลกระทบต่อความมั่นคงภายใน,หมิ่นประมาทท่านรูฮุลลอฮ์ โคมัยนี และซัยยิดอะลี คอเมเนอีจัดอยู่ในหน้าที่ของศาลปฏิวัติอิสลามแห่งอิหร่าน
สโมสรฟุตบอลอยุธยา เอฟซี
สโมสรฟุตบอลจังหวัดพระนครศรีอยุธยา เป็นสโมสรฟุตบอลอาชีพในประเทศไทยโดยเป็นทีมจากจังหวัดพระนครศรีอยุธยา
ทีมอยุธยาเอฟซี ทีมฟุตบอลลีกดิวิชั่น 2 โซนภาคกลางในฤดูกาลปี 2559 
ผู้บริหารทีมอยุธยา เอฟซี ฤดูกาล 2559
ประธานสโมสร นายวิทยา บุรณศิริ 
รองประธานสโมสร ประกอบด้วย 1.นายนัทธี บ่อสุวรรณ 2.นายชาตรี อยู่ประเสริฐ 3.นายไตรรัตน์ จุรินทร
ผู้จัดการทีม นายยุทธนา ก้อนทอง 
ผู้ช่วยผู้จัดการประกอบด้วย 1.นายอาวุธ ก้อนนาค 2.นายธนะวัฒน์ มงคลศิริโรจน์ 3.นายอาทิตย์ ภาคอินทรีย์
หัวหน้าผู้ฝึกสอน นายเทเวศน์ กมลสินธุ์
สำหรับปีนี้ ท่านประธานสโมสร ท่านวิทยา บุรณศิริ วางเป้าหมายไว้อย่างหนักแน่นว่าปีนี้ต้องเลื่อนชั้น กลับไปเล่นใน ศึก ยามาฮ่าลีกวัน ให้ได้ในฤดูกาล 2560 และได้มีการเตรียมทีมอย่างหนักไม่ว่าจะเป็นเรื่องของตัวนักเตะที่มีทั้งแข้งไทยและแข้งนอกซึ่งแต่ละรายก็ผ่านการคัดเลือกมาเป็นอย่างดี
และได้ สนามฟุตบอลราชคราม สปอร์ต ซิตี้ บางไทร เป็นสนามเหย้า
รายชื่อผู้เล่น ฤดุกาล 2561
||rowspan=1| เลื่อนชั้นไปสู่ THAI League 2
อุศูลุลฟิกฮ์
อุศูลลุลฟิกฮ์ () หรือ หลักนิติศาสตร์อิสลาม หมายถึง ศาสตร์ที่ว่าด้วยมาตาการต่าง ๆ ที่จะนำมาใช้ในการวินิจฉัยบทบัญญัติทางศาสนา.
ประวัติความเป็นมาของศาสตร์นี้เริ่มต้นตั้งแต่ยุคของการจากไปของศาสดามุฮัมมัด (ศ).
อุศูลลุลฟิกฮ์ เป็นศาสตร์ที่จะพิจารณาและตรวจสอบหลักการต่าง ๆ, มาตรการต่าง ๆ, ที่จะนำมาใช้ในการวินิจฉัยบทบัญญัติทางศาสนาว่าเป็นหลักการที่มีหลักบานยืยยันความน่าเชื่อถือหรือไม่ จึงจำเป็นที่ผู้เรียนจะต้องผ่านการศึกษา วิชาการด้านตรรกะและปรัชญามาแล้วพอสมควร
คำว่า อุศูล ฟิกอ์ เป็นคำผสม ที่ประกอบไปด้วยคำว่า อุศูล เป็นพหูพจน์ของคำ ว่า อัศล์ ตามรากศัพท์หมายถึง พื้นฐาน, รากฐาน, แก่น หรือหลักการ ในแง่วิชาการหมายถึงหลักการพื้นฐานในการวินิจฉัย เกี่ยวกับคำว่า อัศล์ หรือ อุศูล นักวอชาการสาย นิติศาสตร์อิสลามได้ให้ควาหมายไว้หลายประการดังนี้:
คำว่า ฟิกฮ์ ตามรากศัพท์ หมายถึงความเข้าใจอย่างถ่องแท้ในสิ่งใดสิ่งหนึ่ง, ต่อมาก็มีความหมายที่แคบลง หมายถึง การทำความเข้าใจหลักการทางศาสนาอย่างลึกซึ้ง และในที่สุดก็ หมายถึง ความรู้เกี่ยวกับบทบัญญัติหรือข้อปฏิบัติทางศาสนาพร้อมกับยกข้ออ้างอิงและหลักฐานของมันอย่างละเอียด
สำหรับคำว่า อุศูลุลฟิกฮ์ ตามที่กล่าวมาแล้วข้างต้น ยังมีประเด็นถกเถียงอื่นไอีกในหมู่นักวิชาการสายนี้.
มุฮักกิก คุราซานี ได้นิยามศาสตร์นี้ไว้ว่า : (อุศูลเป็นศาสตร์ที่ว่า หลักการต่าง ๆ ที่จะทำให้ได้มาซึ่งบทบัญญัติทางศาสนา.) เจ้าของหนังสือ กิฟายะฮ์ กล่าว่า : (อุศูลคือ ข้อมูลต่าง ๆ ที่จะนำมาซึ่งหลักปฏิบัติทางศาสนา ซึ่งอาจจะนำมาวินิจฉัยบทบัญญัติทางศาสนาได้เลย หรือ อาจนำมากำหนด หน้าที่ปฏิบัติแบบเฉพาะหน้าก็ได้.)
นักวิชาการอุศูลสายอะลิซซุนนะฮ์ บางท่านอาทิเช่น อบู ซฺเราะห์ให้ความหมายศาสตร์นี้ว่า:เป็นการทำความเข้าใจเกี่ยวกับหลักการต่าง ๆ ที่จะทำให้เรารับรู้ถึงบทบัญยัติทางศาสนาสและวินิจฉัยได้.
นักวิชาการคนแรกที่ถูกกล่าวถึงเกี่ยวกับศาสตร์นี้ คือ อิมาม บาเก็ร (อ) (เสียชีวิต 114 ฮ.ศ.) และอิมามศอดิก(อ) (เสียชีวิต 148 ฮ.ศ.) และนักวิชาการสายอะลิซวุนะฮ์คนแรกที่เขียนตำราด้านนี้ไว้คือ ยะอฺกูบ บิน อิบรอฮีม (เสียชีวิต 182 ฮ.ศ.)ทั้งนิกายชีอะฮ์และซุนนะฮ์ต่างเรียบเรียบตำราต่าง ๆ มากมายหลายเล่มเกี่ยวกับศาสตร์ อุศูล
ยูนิเวอร์แซลพาร์กแอนด์รีสอร์ต
ยูนิเวอร์แซลพาร์กแอนด์รีสอร์ต (Universal Parks & Resorts) เป็นสวนสนุกและสถานตากอากาศในเครือเอ็นบีซียูนิเวอร์แซล ปัจจุบันมีสวนสนุกและสถานตากอากาศตั้งอยู่ 4 แห่งทั่วโลก
สะพานภาณุพันธุ์
สะพานภาณุพันธุ์ เป็นสะพานแห่งหนึ่ง ในพื้นที่แขวงวังบูรพาภิรมย์ เขตพระนคร กรุงเทพมหานคร เป็นสะพานที่ข้ามคลองรอบกรุง ช่วงคลองโอ่งอ่างหรือคลองบางลำพู ตั้งอยู่ปลายสุดของถนนเยาวราชตัดกับถนนพีระพงษ์, ถนนจักรเพชรและถนนมหาไชย
สะพานภาณุพันธุ์ สร้างขึ้นเมื่อปี พ.ศ. 2442 โดยพระบาทสมเด็จพระจุลจอมเกล้าเจ้าอยู่หัว โดยพระราชทานนามให้ว่า "สะพานภาณุพันธุ์" เพื่อเป็นเกียรติแก่สมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช องค์ผู้ทรงเป็นสมเด็จพระอนุชา อันเนื่องจากพระองค์ทรงประทับอยู่ ณ วังบูรพาภิรมย์ ที่อยู่ใกล้เคียง โดยระยะแรกที่สร้างเป็นสะพานโครงเหล็กเช่นเดียวกับสะพานดำรงสถิต หรือสะพานเหล็กบน ที่อยู่ใกล้เคียง ต่อมาในรัชสมัยพระบาทสมเด็จพระปกเกล้าเจ้าอยู่หัว ได้โปรดเกล้าฯ ให้มีการสร้างสะพานขึ้นมาใหม่โดยมีโครงสร้างของคอนกรีตเสริมเข้าไปเหมือนกับสะพานดำรงสถิต หากแต่ต่างกันตรงที่ลูกกรงราวสะพานเป็นรูปกรงแบบไทย และปลายสะพานทั้งสองด้านมีโคมไฟ แต่ก็ยังคงชื่อเดิมไว้เมื่อครั้งในอดีต
ปัจจุบัน ได้ขึ้นทะเบียนเป็นโบราณสถานระดับชาติ โดยอยู่ในความดูแลของกรุงเทพมหานคร ตั้งแต่ปี พ.ศ. 2547 มีสถานที่สำคัญหลายแห่งที่อยู่ใกล้กับสะพานภาณุพันธุ์ นอกเหนือจากสะพานดำรงสถิตแล้ว ยังมีสะพานหัน, สำเพ็ง, ถนนพาหุรัด ซึ่งเป็นย่านการค้าที่คึกคักและสำคัญ และห้างเมก้า พลาซ่า สะพานเหล็ก ซึ่งในอดีตเป็นที่ตั้งของวังบูรพาภิรมย์
มัจจุราชฮอลิเดย์
มัจจุราชฮอลิเดย์ เป็นละครโทรทัศน์แนว โรแมนติก-คอมเมดี้-แฟนตาซี จากบทประพันธ์ของ อรุณรุ่ง โดยนำมาสร้างเป็นละครโทรทัศน์มาแล้ว 2 ครั้ง
ครั้งแรกเมื่อปี พ.ศ. 2532 โดย บริษัท ทีวีเอ จำกัด บทโทรทัศน์ วรการ กำกับการแสดงโดย ชูศักดิ์ สุธีธรรม นำแสดงโดย ทูน หิรัญทรัพย์, มนฤดี ยมาภัย, กษมา นิสสัยพันธ์, อุทุมพร ศิลาพันธ์ ออกอากาศทุกศุกร์-วันเสาร์ เวลา 20.20 - 22.20 น. ทางช่อง 3 เริ่มตอนแรกวันที่ 23 มิถุนายน พ.ศ. 2561 – 12 สิงหาคม พ.ศ. 2561
ครั้งที่ 2 ในปี พ.ศ. 2561 สร้างและบทโทรทัศน์โดย วัชระ แวววุฒินันท์ นำแสดงโดย รัฐภูมิ โตคงทรัพย์, เวฬุรีย์ ดิษยบุตร, ณัฏฐ์ เทพหัสดิน ณ อยุธยา ทางช่อง 8
เข้าขากรรไกรมรณะ
แท็กซี่ไปนรก และกลับ เข้าขากรรไกรมรณะ () เป็นภาพที่ถ่ายเมื่อวันที่ 6 มิถุนายน ค.ศ. 1944 โดยโรเบิร์ต เอฟ. ซาร์เจนต์ (Robert F. Sargent) หัวหน้าช่างภาพในยามฝั่งสหรัฐ เป็นภาพทหารกองพลทหารราบที่ 1 ของสหรัฐกำลังลง LCVP (ยาน พาหนะ กำลังพลขึ้นบก) จากยูเอสเอส "ซามูเอล เชส" ที่บรรทุกยามฝั่ง ณ อ่าวโอมาฮาระหว่างการยกพลขึ้นบกที่นอร์ม็องดีในสงครามโลกครั้งที่สอง
พระครูภัทรกิจวิบูล (ก้าน ภทฺทโก)
พระครูภัทรกิจวิบูล (หลวงพ่อก้าน ภทฺทโก) อดีตเจ้าอาวาสวัดห้วยใหญ่ เกจิดังของตำบลห้วยใหญ่ อำเภอบางละมุง จังหวัดชลบุรี สังขารท่านไม่เน่าเปลื่อยอยู่ในโรงแก้วจนถึงทุกวันนี้ หลวงพ่อก้านท่านพัฒนาวัดห้วยใหญ่จนรุ่นเรือง และช่วยสร้างอื่นๆ เช่นวัดนาจอมเทียน , วัดทุ่งระหาร และวัดชากแง้ว ท่านเป็นผู้ริเริ่มสร้างถนนนาจอมเทียนไปถึงถนนบ้านบึงเป็นระยะทาง 8 กิโลเมตร ท่านเป็นพระนักปฏิบัติดีปฏิบัติชอบ และพระนักพัฒนาที่น่ายกยอง
หลวงพ่อก้าน มีเดิมว่า " ก้าน " นามสกุล " เจริญคลัง " ท่านเป็นคนจังหวัดชลบุรี เกิดที่บ้านหมู่ที่ 5 ตำบลห้วยใหญ่ อำเภอบางละมุง จังหวัดชลบุรี เมื่อวันที่ 20 พฤศจิกายน พ.ศ. 2462 ตรงกับวันพฤหัสบดี แรม 13 ค่ำ ปีมะแม โยมบิดาชื่อ เส็ง เกิดที่เมืองจีน โยมแม่ชื่อ นิด นามสกุล เจริญคลัง ครอบครัวมีอาชีพทำนา ชีวิตในวัยเยาว์นั้นท่านเลื่อมใสในพระพุทธศาสนา ชอบไปใส่บาตรพระกับผู้ใหญ่เสมอๆ
เมื่ออายุได้ 14 ปี ท่านจึงได้บรรพชาเป็นสามเณรที่วัดห้วยใหญ่ ตำบลห้วยใหญ่ อำเภอบางละมุง จังหวัดชลบุรี ทั้งนี้ท่านตั้งใจที่จะศึกษาหาความรู้และศึกษาเล่าเรียน เขียนอ่านทั้งภาษาไทยและภาษาขอม และอีกทั้งอักขระต่างๆ จนอ่านออกเขียนได้ดี
เมื่อท่านอายุได้ 20 ปี หลวงพ่อก้านท่านเล่าว่า พอท่านสึกจากสามเณรได้ 5 นาที ท่านก็อุปสมบทเป็นพระภิกษุเลย โดยมี 
ณ อุโบสถวัดห้วยใหญ่ ได้รับฉายาในทางพุทธศาสนาว่า " ภทฺทโก "
หลังจากที่หลวงพ่อก้านท่านได้บวชแล้ว ท่านก็ได้จำพรรษาอยู่ที่วัดห้วยใหญ่ เพื่อตั้งใจศึกษาอบรมพระปริยัติธรรม พยายามประพฤติปฏิบัติตามพระธรรมวินัยของสมเด็จพระสัมมาสัมพุทธเจ้า มุ่งปฏิบัติหน้าที่ของตนให้บริบูรณ์ตามที่ได้บวชอยู่ในพระพุทธศาสนา 
หลวงพ่อก้านศึกษาจนจบนักธรรมชั้นตรี ครั้งพอเข้าพรรษาที่ 3 ท่านก็สอบได้นักธรรมชั้นโท และพรรษาที่ 4 ท่านสอบได้นักธรรมชั้นเอกตามลำดับ หลังจากที่สอบนักธรรมชั้นเอกได้แล้ว
สะท้อนให้เห็นวัตรปฏิบัติของท่านที่เข้มข้น มีหลักฐานการจาริกธุดงค์ที่น่าจะเชื่อได้ว่าช่วงเวลาการออกธุดงค์ครั้งสำคัญๆ มีอยู่อย่างน้อยก็ 2 ครั้ง
ปี 2484 การธุดงค์ครั้งแรก คือ ตอนที่ท่านผ่านการเป็นพระบวชใหม่ เวลาดังกล่าวนี้หลวงพ่อก้านเล่าให้ฟังว่า เพียงพรรษาที่ 2 ท่านก็ได้ใช้เวลาหาประสบการณ์ด้านธุดงค์ด้วยการจาริกธุดงค์ไปทางภาคอีสาน ท่านได้มีโอกาสนมัสการปูชนีสถานและปูชนีวัตถุสำคัญทางพระพุทธศาสนา เช่น พระพุทธบาท พระพุทธฉาย ที่สระบุรีและมุ่งหน้าสู่นครราชสีมา มุ่งหน้าไปจังหวัดอุดรธานี หนองคาย และข้ามไปยังประเทศลาว ซึ่งตลอดเวลาของการธุดงค์ ท่านได้มีโอกาสศึกษาธรรมและสรรพวิชาจากพระอาจารย์มากมาย หลังจากนั้นท่านก็เดินทางกลับมายังวัดห้วยใหญ่
หลวงพ่อก้านท่านได้ศึกษาหาความรู้อยู่เสมอ มีอยู่ครั้งหนึ่งท่านได้ไปฝากตัวเป็นศิษย์หลวงพ่อหอม วัดชากหมาก จ.ระยอง ซึ่งเป็นพระเกจิอาจารย์ชื่อดังในอดีตถึงแม้ว่าท่านจะละสังขารไปแล้ว แต่ชื่อเสียงและสิ่งมงคลของท่านยังเป็นที่นิยมบูชากันจวบจนทุกวันนี้ หลวงพ่อก้านได้ศึกษาสนทนาธรรม ประกอบกับการได้ศึกษาอบรมทางด้านจิตภาวนาจากหลวงพ่อหอม ทำให้หลวงพ่อก้านเกิดศรัทธาเชื่อมั่นใฝ่หาหนทางแห่งมรรค
เมื่อเวลา 10.00 น. วันที่ 13 กันยายน พ.ศ. 2549 นาวาเอกหญิงอุไรวรรณ ต่อประดิษฐ์ ผู้อำนวยการกองการพยาบาล โรงพยาบาลสมเด็จพระนางเจ้าสิริกิติ์ กรมแพทย์ทหารเรือ อำเภอสัตหีบ จังหวัดชลบุรี แจ้งว่าพระครูภัทรกิจวิบูล (หลวงพ่อก้าน ภัทโก) อีดตเจ้าอาวาสวัดห้วยใหญ่ มรณภาพ หลังเข้ารับการรักษาตั้งแต่วันที่ 8 กันยายน พ.ศ. 2549 ที่ผ่านมา
พระครูภัทรกิจวิบูล (หลวงพ่อก้าน ภักโก) ท่านมรณภาพเมื่อวันที่ 13 กันยายน พ.ศ. 2549 ด้วยโรคชรา เมื่อเวลา 00.30 น. สิริอายุ 86 ปี พรรษาที่ 67
แยกสามยอด
แยกสามยอด เป็นทางแยกแห่งหนึ่งในกรุงเทพมหานคร เป็นสี่แยกในพื้นที่แขวงวังบูรพาภิรมย์ เขตพระนคร เป็นทางตัดระหว่างถนนเจริญกรุงและถนนมหาไชย
โดยชื่อ "สามยอด" นั้นมาจาก "ประตูสามยอด" อันเป็นส่วนหนึ่งของประตูพระบรมมหาราชวังรอบนอก สร้างขึ้นในรัชสมัยรัชกาลที่ 1 เมื่อครั้งสถาปนากรุงรัตนโกสินทร์ เดิมเป็นประตูไม้ ต่อมาในรัชสมัยรัชกาลที่ 3 ได้มีการสร้างเพิ่มเติมเป็นก่ออิฐถือปูนบานไม้ ด้านบนเป็นหอรบ ในรัชสมัยรัชกาลที่ 4 มีการตัดถนนเจริญกรุงขึ้น และวางแนวถนนผ่านประตูนี้เข้าในเขตกำแพงเมือง จนรัชสมัยรัชกาลที่ 5 การจราจรที่ผ่านประตูมีความคับคั่ง เกิดอุบัติเหตุรถม้าชนกันเป็นประจำทุกวัน จึงโปรดเกล้าฯ ให้สร้างประตูเป็นสามช่อง ช่องซ้ายสำหรับรถรางผ่าน อีกสองช่องสำหรับรถม้า, รถลาก และผู้คนสัญจรไปมา แต่ละช่องจะมียอดแหลมขึ้นไปจึงเรียกกันว่า "ประตูสามยอด" จึงทำให้ย่านนั้นถูกเรียกว่า "สามยอด" ไปด้วย โดยเป็นย่านที่มีความคึกคักมากเนื่องจากใกล้กับแหล่งการค้า เช่น สำเพ็ง, เยาวราช, สะพานหัน และยังเป็นที่ตั้งของโรงหวย ก ข รวมถึงมีสถานที่สำคัญ คือ วังบูรพาภิรมย์ และทำให้มีฐานะเป็นอำเภอหนึ่งของจังหวัดพระนคร จนกระทั่งมาถึงรัชสมัยรัชกาลที่ 7 จึงลดฐานะลงเป็นเพียงตำบล และกลายมาเป็นส่วนหนึ่งของแขวงวังบูรพาภิรมย์ในปัจจุบัน
ประตูสามยอด ถูกรื้อถอนออกในรัชสมัยรัชกาลที่ 5 เมื่อ พ.ศ. 2440 อันเนื่องจากกีดขวางการจราจรและเกรงว่าจะถล่มลงมาได้ เพราะโครงสร้างเดิมไม่แข็งแรง พร้อมกับการบูรณะสะพานเหล็กบน หรือสะพานดำรงสถิตที่อยู่ใกล้เคียง
ในอนาคตอันใกล้ บริเวณแยกสามยอด จะเปิดใช้สถานีสามยอด สถานีรถไฟใต้ดิน อันเป็นหนึ่งในรถไฟฟ้ามหานคร สายเฉลิมรัชมงคล (สายสีน้ำเงิน) นับว่าเป็นสถานีรถไฟใต้ดินที่สวยที่สุดแห่งหนึ่งของประเทศไทย โดยตัวอาคารสถานีมีความโอ่อ่า ด้วยสถาปัตยกรรมแบบจีน-โปรตุเกส
มิสเตอร์โกลบอลไทยแลนด์ 2016
มิสเตอร์โกลบอลไทยแลนด์ 2016 เป็นการประกวดมิสเตอร์โกลบอลไทยแลนด์ครั้งที่ 1 ซึ่งรอบตัดสินจัดการประกวดเมื่อวันที่ 26 มีนาคม พ.ศ. 2559 ณ เซ็นทรัลเฟสติวัล เชียงใหม่, จังหวัดเชียงใหม่ การประกวดมิสเตอร์โกลบอลไทยแลนด์ 2016 มีผู้เข้าร่วมการประกวดในรอบตัดสิน 16 คน ผู้ที่ชนะการประกวดจะได้เป็นตัวแทนประเทศไทยเข้าร่วมประกวดมิสเตอร์โกลบอล 2016 โดยธวัชชัย ใจคาร จากจังหวัดพะเยา เป็นผู้ครองตำแหน่งในปีนี้
ผู้ที่ผ่านรอบคัดเลือกเข้าสู่รอบ 16 คนสุดท้ายของการประกวด มีรายชื่อดังต่อไปนี้:
พระธรรมโพธิมงคล (สมควร ปิยสีโล)
พระธรรมโพธิมงคล นามเดิม สมควร อุบลไทร ฉายา ปิยสีโล เป็นเจ้าอาวาสวัดนิมมานรดี กรุงเทพมหานคร เจ้าคณะภาค 14
พระธรรมโพธิมงคล มีนามเดิมว่า สมควร นามสกุล อุบลไทร เกิดเมื่อวันที่ 1 ก.ย. 2492 ภูมิลำเนา อำเภอบางเลน จังหวัดนครปฐม
อุปสมบท ณ วัดสโมสร อำเภอไทรน้อย จังหวัดนนทบุรี เมื่อวันที่ 23 มิ.ย. 2514 มีพระครูปัญญานนทคุณ เป็นพระอุปัชฌาย์ พระหวัง เขมิโน วัดเกษตราราม เป็นพระกรรมวาจาจารย์ และพระบก อุสสาโห วัดสโมสร จ.นนทบุรี เป็นพระอนุสาวนาจารย์ ได้ฉายาว่า "ปิยสีโล"
สนามกีฬาเอตซีโย ชีดา
สนามกีฬาเอตซีโย ชีดา () เป็นสนามฟุตบอลในเมืองโกรโตเน ประเทศอิตาลี และเป็นสนามเหย้าของสโมสรฟุตบอลโกรโตเน มีความจุ 16,547 ที่นั่ง
สนามกีฬาอาร์เตมีโอ ฟรังกี
สนามกีฬาโคมูนาเล อาร์เตมีโอ ฟรังกี เป็นสนามฟุตบอลในเมืองฟลอเรนซ์ ประเทศอิตาลี และเป็นสนามเหย้าของสโมสรฟุตบอลฟีออเรนตีนา เคยใช้จัดการแข่งขันชั่วคราวของซิกส์เนชันส์แชมเปียนชิป 2012 ชื่อเดิมของสนามแห่งนี้คือ "โคมูนาเล" และชื่อสนามในตอนก่อสร้างคือ สนามกีฬาจีโอวานนี เบอร์ตา ตั้งชื่อตามผู้นับถือลัทธิฟีออเรนติน
สนามกีฬาเปิดใช้งานอย่างเป็นทางการวันที่ 13 กันยายน ค.ศ. 1931 ในนัดที่ฟีออเรนตีนาเปิดบ้านชนะแอดมิราเวียน 1-0 และสร้างเสร็จอย่างสมบูรณ์แบบในปี ค.ศ. 1932 ปัจจุบันสนามแห่งนี้มีความจุ 47,282 ที่นั่ง สถาปนิกผู้ออกแบบสนามกีฬาชื่อว่า Pier Luigi Nervi สนามกีฬามีสถาปัตยกรรมแบบคริสตศตวรรษที่ 20
สนามกีฬาเคยใช้จัดแข่งขันฟุตบอลโลก 1934 และรอบคัดเลือกฟุตบอลโอลิมปิกฤดูร้อน 1960 ซึ่งรอบสุดท้ายจัดขึ้นที่โรม ในปี ค.ศ. 1945 ใช้จัดแข่งขันอเมริกันฟุตบอล สปาเกตตีโบว์
ชื่อเดิมของสนามแห่งนี้คือ "โคมูนาเล" แต่ในปี ค.ศ. 1991 ได้เปลี่ยนชื่อสนามโดยตั้งชื่อตามอดีตประธานสมาพันธ์ฟุตบอลอิตาลี นามว่า อาร์เตมีโอ ฟรังกี
สนามได้รับการปรับปรุงเพื่อใช้แข่งขันฟุตบอลโลก 1990 โดยขยายความจุและรื้อลู่วิ่งออก สนามใช้จัดแข่งขัน 3 นัดในกลุ่ม A และรอบก่อนรองชนะเลิศที่อาร์เจนตินาเอาชนะยูโกสลาเวียด้วยการยิงลูกโทษ
สถิติยอดผู้ชมสูงที่สุดคือ 58,271 คน เมื่อวันที่ 25 พฤศจิกายน ค.ศ. 1984 โดยเป็นการแข่งขันระหว่างฟีออเรนตีนาและอินเตอร์ มิลาน ในเซเรียอา
ไรน์-เน็คคาร์-อาเรนา
ไรน์-เน็คคาร์-อาเรนา () หรือ เวียร์ซ็อลไรน์-เน็คคาร์-อาเรนา () ตามชื่อผู้สนับสนุน เป็นสนามกีฬาอเนกประสงค์ในเมืองซินส์ไฮม์ รัฐบาเดิน-เวือร์ทเทิมแบร์ค ประเทศเยอรมนี เป็นสนามเหย้าของสโมสร 1899 ฮ็อฟเฟินไฮม์ ความจุ 30,150 ที่นั่ง โดยถูกสร้างขึ้นเพื่อใช้แทนสนามเดิม คือ ดีทมาร์-ฮ็อพ-ชตาดีอ็อน
ไรน์-เน็คคาร์-อาเรนา เป็นสนามที่ใหญ่ที่สุดในเขตมหานครไรน์-เน็คคาร์ แม้ว่าจะตั้งอยู่ในเมืองที่มีประชากรเพียง 36,000 คน
การแข่งขันนัดแรกเกิดขึ้นเมื่อวันที่ 31 มกราคม ค.ศ. 2009 ในนัดที่ฮ็อฟเฟินไฮม์เปิดบ้านเอาชนะเอแนร์กีค็อทบุส 2–0 นอกจากนี้ ยังใช้จัดแข่งขันฟุตบอลโลกหญิง 2011 และใช้จัดแข่งขัน "ดีดีแอลวินเทอร์เกม 2017" ประเภทกีฬาฮอกกี้น้ำแข็ง นัดระหว่างอาดเลอร์มันไฮม์กับชเว็นนิงเงอร์ไวลด์วิงส์เมื่อวันที่ 7 มกราคม ค.ศ. 2017
ปราสาทอัมบรัส
ปราสาทอัมบรัส () เป็นปราสาทสถาปัตยกรรมเรอแนซ็องส์ ตั้งอยู่บนเนินเขาในเมืองอินส์บรุค ประเทศออสเตรีย ตั้งอยู่ที่ระดับความสูง 587 เมตรเหนือระดับน้ำทะเล เป็นหนึ่งในสถานที่ท่องเที่ยวยอดนิยมในรัฐทีโรล ปราสาทหลังนี้สร้างขึ้นจนแล้วเสร็จในปี ค.ศ. 1563 โดยเป็นที่พำนักของบรรดาเคานต์แห่งอันเดคส์
สหสัมพันธ์อัตโนมัติ
สหสัมพันธ์อัตโนมัติ
() หรือ 
สหสัมพันธ์เชิงอนุกรม
เป็นสหสัมพันธ์ระหว่างสัญญาณหนึ่ง ๆ กับตัวสัญญาณเองที่หน่วงเวลาตามฟังก์ชันการหน่วงเวลา
โดยอรูปนัยแล้ว มันก็คือความคล้ายคลึงกันระหว่างสัญญาณช่วงต่าง ๆ ตามฟังก์ชันของระยะเวลาระหว่างสัญญาณ
การวิเคราะห์สหสัมพันธ์อัตโนมัติเป็นวิธีการทางคณิตศาสตร์เพื่อหารูปแบบที่เกิดซ้ำ ๆ เช่น สัญญาณเป็นคาบที่อำพรางโดยเสียงรบกวน หรือเพื่อระบุความถี่มูลฐานที่ไม่มีซึ่งความถี่ของฮาร์มอนิกในสัญญาณจะบอกเป็นนัย
เป็นวิธีที่บ่อยครั้งใช้ในการประมวลผลสัญญาณเพื่อวิเคราะห์หาฟังก์ชันของค่าเป็นชุด ๆ เช่นสัญญาณที่เกิดตามเวลา (time domain)
โดย Unit root process, trend stationary process, autoregressive process, และ moving average process ล้วนเป็นรูปแบบกระบวนการโดยเฉพาะ ๆ ที่มีสหสัมพันธ์อัตโนมัติ
สาขาการศึกษาต่าง ๆ นิยามสหสัมพันธ์อัตโนมัติไว้ไม่เหมือนกัน และนิยามเหล่านี้ไม่ได้สมมูลกันทั้งหมด
ในบางสาขา คำนี้ใช้ในความหมายเดียวกับคำว่า autocovariance
มี-17
Mil Mi-17 (รหัสเรียกนาโต้: Hip) เป็นเฮลิคอปเตอร์สัญชาติรัสเซียที่ผลิตในโรงงานในคาซานและอูลัน-อูเด และมีอีกชื่อหนึ่งว่า Mi-8M ในกองทัพรัสเซีย มันเป็นเฮลิคอปเตอร์ลำเลียงขนาดกลางและยังมีแบบติดอาวุธอีกด้วย
มันถูกพัฒนามาจาก Mi-8 และใช้เครื่องยนต์ Klimov TV3-117MT 2 เครื่องยนต์และปรับปรุงลำตัวให้รับน้ำหนักได้มากขึ้น และสามารถใช้เครื่องยนต์ Isotov TV3-117VM สำหรับการใช้งานในพื้นที่สูงและร้อน ล่าสุดมันถูกส่งมอบให้ประเทศจีนและเวเนซูเอลาเพื่อใช้ในเขตภูเขาสูงและใช้เครื่องยนต์ Klimov VK-2500 และมีการควบคุมเครื่องยนต์แบบดิจิทัล
Mi-17 นั้นเป็นชื่อรุ่นส่งงออก ในกองทัพรัสเซียมันถูกเรียกว่า Mi-8MT. Mi-17 มีจุดสังเกตที่แตกต่างจาก Mi-8 เช่นใบพัดด้านหลังของ Mi-17 จะติดอยู่ทางด้านซ้าย ต่างจาก Mi-8 ที่จะติดทางด้านขวา มีแผ่นกันฝุ่นหน้าช่องรับอากาศ ฝาครอบช่องรับอากาศของ Mi-17 นัั้นสั้นว่าของ Mi-8
รุ่นของ Mi-17 นั้นมีหลากหลายเนื่องจากอุปกรณ์ต่างๆที่ไม่เหมือนกัน เช่น Mi-17 ที่ผลิตในอูลาน-อูเด และส่งมอบใช้กองทัพอากาศเช็กในปี พ.ศ. 2548ที่ใช้เครื่องยนต์ของรุ่น -VM และถูกเรียกว่า Mi-8AMTSh และมันยังมีประตูขนาดใหญ่ติดตั้งที่ด้านขวา การปรับปรุง APU และเการะเคฟล่าร์รอบห้องนักบินและเครื่องยนต์ 8 เครื่องใช้ประตูทางลาดแทนแบบเปลือกหอย และสามารถบรรทุกยานพาหนะที่มีขนาดเท่า SUV
ในปีพ.ศ. 2551 มีการผลิตภายใต้ลิขสิทธิ์ในประเทศจีน นำโดย Mil Moscow Helicopter Plant JSC และ Sichuan Lantian Helicopter Company Limited ในเมืองเฉิงตู มณฑลเสฉวน โรงงานผลิตเฮลิคอปเตอร์เป็นจำนวน 20 ลำ ในปี พ.ศ. 2551 โดยใช้วัสดุจากอูลาน-อูเด มีการคาดการณ์ว่ามีการผลิตถึง 80 ลำต่อปี และมีการผลิตรุ่นย่อยอย่าง Mi-171, Mi-17V-5 และ Mi-17V7.
สโมสรฟุตบอลโลโคโมติฟมอสโก
สโมสรฟุตบอลโลโคโมทีฟมอสโก (FC Lokomotiv Moskva, , , ) เป็นสโมสรฟุตบอลอาชีพรัสเซีย ตั้งอยู่ที่มอสโก เคยคว้าแชมป์รัสเซียนพรีเมียร์ลีกในปี ค.ศ. 2002 และ 2004, ยูเอสเอสอาร์คัพในปี ค.ศ. 1936 และ 1957 และรัสเซียนคัพในปี ค.ศ. 1996, 1997, 2000, 2001, 2007, 2015 และ 2017 สโมสรคว้ารองแชมป์ลีกในปี ค.ศ. 1959, 1995, 1999, 2000 และ 2001 และจบอันดับที่สามในปี ค.ศ. 1994, 1998, 2005, 2006 และ 2014 โลโคโมทีฟยังคว้าแชมป์รัสเซียนซูเปอร์คัพในปี ค.ศ. 2003 และ 2005
"โลโคโมทีฟ" ลงเล่นเกมในบ้านของพวกเขาที่อาร์แซดดี อารีนา ซึ่งมีความจุ 28,800 ที่นั่ง โดยเปิดใช้งานหลังจากก่อสร้างใหม่ในปี ค.ศ. 2002 สถิติยอดผู้ชมสูงสุดอยู่ที่ 32,333 คน
สโมสรฟุตบอลโคเปนเฮเกน
สโมสรฟุตบอลโคเปนเฮเกน (, ), หรือ FC København, เอฟซีโคเปนเฮเกน, โคเปนเฮเกน หรือเรียกสั้น ๆ ว่า FCK เป็นสโมสรฟุตบอลอาชีพเดนมาร์ก ตั้งที่อยู่ที่โคเปนเฮเกน สโมสรก่อตั้งในปี ค.ศ. 1992 โดยเป็นการยุบรวมของสโมสร Kjøbenhavns Boldklub และสโมสร Boldklubben 1903
โคเปนเฮเกนคว้าแชมป์ลีก 12 สมัย และเดนิชคัพ 8 สมัย จึงเป็นสโมสรที่ประสบความสำเร็จมากที่สุดสโมสรหนึ่งของประเทศ ในแง่ของถ้วยรางวัล โคเปนเฮเกนเคยเข้าถึงรอบแบ่งกลุ่มของทั้งยูฟ่าแชมเปียนส์ลีกและยูฟ่ายูโรปาลีก เป็นจำนวนครั้งมากกว่าสโมสรอื่น ๆ และยังเป็นสโมสรเดนมาร์กสโมสรเดียวที่ผ่านเข้าไปถึงรอบแพ้คัดออกในรายการยูฟ่าแชมเปียนส์ลีก โคเปนเฮเกนเป็นสโมสรที่มีค่าสัมประสิทธิ์สูงที่สุดในกลุ่มประเทศสแกนดิเนเวีย
โคเปนเฮเกนลงเล่นในบ้านที่พาร์เคน สเตเดียม ซึ่งใช้จัดการแข่งขันของฟุตบอลทีมชาติเดนมาร์กด้วย คู่ปรับของสโมสรที่สำคัญคือ Brøndby IF การพบกันของทั้งคู่ถูกเรียกว่าโคเปนเฮเกนดาร์บี ซึ่งได้รับความสนใจเป็นอย่างมากในวงการฟุตบอลเดนมาร์ก
โคเปนเฮเกนมีสนามฟุตบอลเป็นของตนเอง ชื่อว่า พาร์เคน สเตเดียม สร้างขึ้นในปี ค.ศ. 1992 ปีเดียวกันกับที่ก่อตั้งสโมสร ก่อนที่สนามจะเปิดใช้งานอย่างเป็นทางการเมื่อเดือนกันยายน ค.ศ. 1992 นั้น สโมสรลงเล่นเกมในบ้านนัดแรกที่สนามกีฬา Østerbro ซึ่งตั้งอยู่ข้าง ๆ พาร์เคน สนามพาร์เคนมีความจุ 38,065 ที่นั่ง ซึ่งลดลงจากความจุในช่วงปีแรก ๆ ที่สนามเปิดใช้งาน คือ 42,305 ที่นั่ง
โคเปนเฮเกนลงเล่นเกมระดับทวีปยุโรปนัดแรก เมื่อวันที่ 16 กันยายน ค.ศ. 1992 ในรายการยูฟ่าคัพ ฤดูกาล 1992-93 ด้วยการเอาชนะ Mikkelin Palloilijat 10-1 ก่อนที่จะแพ้ AJ Auxerre ในรอบที่สอง หลังจากนั้น โคเปนเฮเกนก็กลายเป็นสโมสรเดนมาร์กที่มีผลงานดีที่สุดในการแข่งขันระดับทวีป สามารถเข้าถึงรอบแบ่งกลุ่มยูฟ่าแชมเปียนส์ลีก 7 ครั้ง และเคยผ่านเข้าไปถึงรอบ 16 ทีมสุดท้ายในฤดูกาล 2010-11
"ข้อมูลล่าสุดวันที่ 6 มิถุนายน ค.ศ. 2017"
เจ้าชายเฟรเดอริกที่ 1 ดยุกแห่งอันฮัลท์
เจ้าชายเฟรเดอริกที่ 1 ดยุกแห่งอันฮัลท์ ประสูติเมื่อวันที่ 29 เมษายน พ.ศ. 2374 ณ เยอรมัน เป็นพระโอรสพระองค์ที่ 3 และพระองค์แรกใน เจ้าชายเลโอโปลด์ที่ 4 ดยุกแห่งอันฮัลท์ และ เจ้าหญิงฟรีเดอริกา วิลเฮลมินาแห่งปรัสเซีย พระองค์ทรงเข้าศึกษา ณ บอนน์ และ เจนีวา ก่อนจะเข้ารับราชการทหารใน ปรัสเซีย
ในปี พ.ศ. 2406 พระองค์ทรงกลายเป็นเจ้าชายรัชทายาทแห่งอันฮัลท์ เมื่อ เจ้าชายเลโอโปลด์ที่ 4 ดยุกแห่งอันฮัลท์ พระบิดาทรงได้รับกสนเป็นผู้ปกครองดินแดนแห่งอันฮัลท์ 
เจ้าชายเฟรเดอริก กลายเป็นดยุกแห่งอันฮัลท์ เมื่อปี พ.ศ. 2414 
พระองค์ทรงเสกสมรสกับ เจ้าหญิงอ็องตัวแน็ตแห่งซัคเซิน-อัลเทนบูร์ก เมื่อวันที่ 22 เมษายน พ.ศ. 2397 ณ เมืองอัลเทนบูร์ก เนื่องจากพระบิดาพระมารดาทรงเห็นว่า เจ้าชายเฟรเดอริกที่ 1 ดยุกแห่งอันฮัลท์ ทรงมีฐานะร่ำรวยมาก และในวันเสกสมรสนั้น พระองค์และพระชายามีในรับเหรียญเกียรติยศ และเจ้าหญิงอ็องตัวแน็ตได้รับพระราชทานพระอิสริยยศเป็น ดัชเชสแห่งอันฮัลท์ พระชายา ทั้ง 2 มีพระบุตรร่วมกันดังนี้
ไทนิส
ไทนิส หรือ ทิส (อียิปต์โบราณ: ทเจนู) เป็นเมืองหลวงของราชวงศ์แรกของอียิปต์โบราณ ปัจจุบันเมืองไทนิสยังไม่ได้ค้นพบ แต่ได้รับการรับรองจากนักเขียนโบราณรวมไปถึงนักประวัติศาสตร์ชาวมาเนโท ผู้ซึ่งอ้างถึงว่าเป็นศูนย์กลางของการรวมกันของเผ่าไทนิต กลุ่มชนเผ่าซึ่งเป็นผู้นำนามว่า เมนเนส (หรือ นาเมอร์) และเป็นฟาโรห์พระองค์แรกของอียิปต์โบราณ เมืองไทนิสได้เริ่มเสื่อมความสำคัญลงในราชวงศ์ที่สาม เมื่อเมืองหลวงถูกย้ายมายังเมืองเมมฟิส ที่ตั้งอยู่บนพรมแดนของเมืองเฮราคลีโอโพลิส และธีบส์ และในที่สุดเมืองไทนิสหายไปในฐานะศูนย์กลางการบริหารในระดับภูมิภาคในยุคโรมัน
เนื่องจากมรดกทางวัฒนธรรมโบราณ เมืองไทนิสยังคงเป็นศูนย์กลางทางศาสนาที่สำคัญซึ่งเป็นที่ตั้งของสุสานและมัมมี่ของเทพเจ้าในภูมิภาค ในจักรวาลวิทยาของชาวอียิปต์โบราณเมื่อเห็น (เช่น) ในหนังสือแห่งความตาย เมืองไทนิสมีบทบาทเป็นตำนานในสวรรค์
เมมฟิส (ประเทศอียิปต์)
เมมฟิส (อาหรับ: منف "Manf" ออกเสียง; mænf; คอปติก: ⲙⲉⲙϥⲓ; กรีก: Μέμφις) เป็นเมืองหลวงเก่าแก่ของอียิปต์ล่าง ซากปรักหักพังของเมืองนี้ตั้งอยู่ใกล้กับเมืองมิต-ราฮินา ทางตอนใต้ของกิซา ระยะทาง 20 กม. (12 ไมล์)
ตามตำนานที่เกี่ยวข้องโดยมาเนโท เมืองก่อตั้งขึ้นโดยฟาโรห์เมเนส เมืองหลวงของอียิปต์ในสมัยอาณาจักรโบราณมันยังคงเป็นเมืองสำคัญตลอดประวัติศาสตร์แทบทะเลเมดิเตอร์เรเนียนโบราณ มันครอบครองตำแหน่งยุทธศาสตร์ที่ปากของแม่น้ำไนล์และเป็นที่ที่ตั้งของท่าเรือหลักของอียิปต์ล่างคือ "เพรู - เนเฟอร์" มีโรงงานหีบห่อและคลังสินค้าขนาดใหญ่ที่กระจายอาหารและสินค้าทั่วราชอาณาจักรโบราณ ในช่วงยุคทองเมมฟิสเติบโตขึ้นมาในฐานะศูนย์กลางการค้าการค้าและศาสนาในระดับภูมิภาค
เมมฟิสเชื่อกันว่าอยู่ภายใต้การคุ้มครองของเทพพทาห์ เทพแห่งช่างฝีมือ และมีวิหารของเทพพทาห์คือ ฮัต-กา-พทาห์ (หมายถึง "สวนแห่งวิญญาณของเทพพทาห์") เป็นโครงสร้างที่โดดเด่นที่สุดแห่งหนึ่งในเมือง ชื่อของวิหารนี้กลายเป็นภาษากรีกในฐานะ Aί-γυ-πτoς (Ai-gy-ptos) โดยนักประวัติศาสตร์ เชื่อกันว่าเป็นแหล่งกำเนิดของชื่อภาษาอังกฤษยุคใหม่ในภาษาเอธิโอเปีย
ประวัติความเป็นมาของเมมฟิสมีการเชื่อมโยงอย่างใกล้ชิดกับอียิปต์โบราณ การล่มสลายในที่สุดเชื่อกันว่าเป็นเพราะการสูญเสียความสำคัญทางเศรษฐกิจในช่วงปลายยุคหลังตามชายฝั่งของเมืองอเล็กซานเดรีย ความสำคัญทางศาสนาของศาสนาก็ลดลงหลังจากการละทิ้งศาสนาโบราณ
ซากปรักหักพังของเมืองหลวงเก่าในปัจจุบันมีหลักฐานที่แยกส่วนในอดีต พวกเขาได้รับการเก็บรักษาไว้พร้อมกับพีระมิดที่ซับซ้อนที่กิซ่าซึ่งเป็นมรดกโลกตั้งแต่ปีพ.ศ. 2522 เปิดให้ประชาชนทั่วไปเป็นพิพิธภัณฑ์กลางแจ้ง
กระทรวงไรชส์แวร์
กระทรวงไรชส์แวร์ () คือชื่อเรียกกระทรวงป้องกันประเทศของประเทศเยอรมนีในช่วงสาธารณรัฐไวมาร์จนถึงนาซีเยอรมนี กระทรวงไรชส์แวร์ก่อตั้งขึ้นในเดือนตุลาคม ค.ศ. 1919 ภายหลังเยอรมันพ่ายแพ้ในสงครามโลกครั้งที่หนึ่ง กระทรวงนี้มีหน้าที่บังคับบัญชากองกำลังป้องกันประเทศที่เรียกว่า "ไรชส์แวร์" อันเป็นกองกำลังป้องกันตนเองที่ไม่มีศักยภาพจะรุกรานประเทศอื่น กระทรวงไรชส์แวร์เปลี่ยนชื่อในเดือนพฤษภาคม ค.ศ. 1935 เป็น กระทรวงการสงครามไรช์ () ซึ่งทำหน้าที่ได้ไม่ถึงสามปี ก็ถูกฮิตเลอร์ยุบกระทรวงทิ้ง และถูกแทนที่ด้วยกองบัญชาการใหญ่แห่งแวร์มัคท์
แผ่นดินไหวในประเทศฮอนดูรัส พ.ศ. 2561
แผ่นดินไหวในประเทศฮอนดูรัส พ.ศ. 2561 () เกิดขึ้นเมื่อวันที่ 9 มกราคม พ.ศ. 2561 เวลาประมาณ 08:51 น. ตามเวลาท้องถิ่น (เวลา 02:51 น. วันที่ 10 มกราคม ตามเวลาสากลเชิงพิกัด) แผ่นดินไหวมีขนาด 7.5 ตามมาตราขนาดโมเมนต์ จุดศูนย์กลางแผ่นดินไหวอยู่ที่แอ่งยูกาตันของทะเลแคริบเบียน ห่างจากหมู่เกาะหงส์ของประเทศฮอนดูรัสไปทางทิศตะวันออกประมาณ 44 กิโลเมตร (27 ไมล์) ผู้ที่อาศัยอยู่ในอเมริกากลางได้รับความรู้สึกถึงแรงสั่นสะเทือนทั้งหมด ผู้ที่อาศัยอยู่ในกรุงเตกูซิกัลปา ขณะเกิดเหตุมีเพียงแค่หน้าต่างเกิดการสั่นคลอน
ขณะเกิดเหตุแผ่นดินไหวมีการแจ้งเตือนให้เฝ้าระวังภัยสึนามิลูกใหญ่ในบางพื้นที่โดยศูนย์เฝ้าระวังสึนามิสหรัฐ ในเวลาต่อมาการแจ้งเตือนทั้งหมดถูกยกเลิกเนื่องจากได้มีการตรวจสอบแล้ว สึนามิไม่เกิดขึ้นเพราะแผ่นดินไหวในครั้งนี้เป็นแผ่นดินไหวชนิดรอยเลื่อนแบบการไถล การเคลื่อนที่ของน้ำทะเลจึงมีน้อย สึนามิจึงไม่เกิด
องค์บาก หิมาลัยยิม
องค์บาก หิมาลัยยิม หรือชื่อชกเดิม องค์บาก อ.วัชรพงษ์ และ องค์บาก ศิษย์สารวัตรเสือ เป็นนักมวยไทยจากจังหวัดสมุทรปราการ ซึ่งได้รับการจัดให้เป็นนักมวยระดับคู่เอก แห่งสนามมวยราชดำเนิน และเวทีมวยนานาชาติรังสิต
วันที่ 16 มกราคม พ.ศ. 2556 องค์บากเป็นฝ่ายชนะคะแนนหนึ่งสยาม ส.ประสพโชค ในศึกจารุเมือง ที่สนามมวยราชดำเนิน ส่วนในวันที่ 24 พฤศจิกายน ของปีเดียวกัน องค์บากได้ปะทะกับศักดิ์ชัยน้อย เอ็มยุเด็น ในศึกมวยไทย 7 สี
ปีถัดมา ในวันที่ 28 มิถุนายน พ.ศ. 2557 องค์บากได้ปะทะกับกำไลหยก ก.ร่มศรีทอง ซึ่งเป็นลูกศิษย์ของสามารถ พยัคฆ์อรุณ ในศึกวันทรงชัยลูกทุ่งไทยต้านภัยยาเสพติด ที่เวทีมวยชั่วคราว ตลาด อตก. วีด้า สุวรรณภูมิ กรุงเทพมหานคร
วันที่ 9 เมษายน พ.ศ. 2559 องค์บากเป็นฝ่ายชนะคะแนนนิลสยาม ต.เป้าเปี่ยมทรัพย์แปดริ้ว ในคู่เอกของรายการศึกยอดมวยไทย ไฮลักซ์ รีโว่ ที่เวทีมวยนานาชาติรังสิต และสามารถสร้างผลงานจากการเป็นฝ่ายชนะน็อกก้องดนัย ส.สมหมาย ในศึกราชดำเนินซูเปอร์ไฟต์ ที่สนามมวยราชดำเนิน
วันที่ 18 กรกฎาคม พ.ศ. 2559 องค์บากได้ปะทะกับสองคม นายกสัญญา ในศึก ส.สมหมาย ที่สนามมวยราชดำเนิน ส่วนในวันที่ 5 สิงหาคม ของปีเดียวกัน เขาได้ปะทะกับแก้วกังวาล พลิ้ววาโย ในคู่เปิดรายการศึกทรูโฟร์ยูมวยมันส์วันศุกร์ ที่เวทีมวยนานาชาติรังสิต ซึ่งองค์บากเป็นฝ่ายแพ้คะแนน และในวันที่ 26 ธันวาคม องค์บากได้ปะทะกับซุปเปอร์แบล็ค ส.จ.ต้อยแปดริ้ว ในคู่เอกศึกเพชรเจ้าพระยา ที่สนามมวยราชดำเนิน ทว่า ทั้งคู่โดนกรรมการไล่ลงในยกที่ 4 และไม่มีผลการตัดสิน
วันที่ 6 กุมภาพันธ์ พ.ศ. 2560 องค์บากเป็นฝ่ายแพ้คะแนนเพชรงาม เกียรติกำพล ในคู่เอกของรายการศึกวันกิ่งทอง ที่สนามมวยราชดำเนิน ซึ่งรายการนี้ สามารถเก็บค่าผ่านประตูได้ 1,002,220 บาท และมีชาวต่างชาติเข้าชม 222 คน จากนั้น ในวันที่ 14 เมษายน องค์บากเป็นฝ่ายแพ้คะแนนฟ้าหลังฝน ภพธีรธรรม ในศึกทรูโฟร์ยูมวยมันส์วันศุกร์
วันที่ 26 พฤษภาคม ของปีเดียวกัน องค์บากเป็นฝ่ายชนะคะแนนเอกมงคล ไก่ย่างห้าดาวยิม ในคู่เอก ของรายการศึกทรูโฟร์ยู มวยมันส์ วันศุกร์ ที่เวทีมวยนานาชาติรังสิต และในวันที่ 21 กรกฎาคม เขาได้ปะทะกับอีที ปตท.ทองทวี ในคู่เอกของรายการศึกทรูโฟร์ยูมวยมันส์วันศุกร์ ที่เวทีมวยนานาชาติรังสิต ซึ่งได้รับการประกบคู่มวยโดยณัฐเดช วชิรรัตนวงศ์
วันที่ 25 สิงหาคม พ.ศ. 2560 เขาเป็นฝ่ายแพ้คะแนนเพชรสองภาค ศิษย์เจริญทรัพย์ ในคู่เอกของรายการศึกมวยมันส์วันศุกร์ ที่เวทีมวยนานาชาติรังสิต และวันที่ 24 กันยายน องค์บากได้ปะทะกับครุฑเทพ ไมอามี่คอนโดบางปู ในคู่เอกของศึกมวยดีวิถีไทย ที่เวทีมวยนานาชาติรังสิต ส่วนในวันที่ 11 ธันวาคม เขาเป็นฝ่ายแพ้คะแนนรุ่งเพชร ว.สังข์ประไพ ในคู่เอกของศึกวันมิตรชัย ที่สนามมวยราชดำเนิน
วันที่ 16 ธันวาคม พ.ศ. 2560 องค์บากได้เข้าแข่งขันในคู่เอก ของรายการมวยไทยการกุศล ที่เวทีมวยชั่วคราว วัดเทพอรุโณทัย อำเภอบัวเชด จังหวัดสุรินทร์ โดยการแข่งขันครั้งนี้ ได้จัดเพื่อแสดงศิลปะแม่ไม้มวยไทย เชื่อมความสัมพันธ์ในชุมชน และหารายได้มอบแก่วัดทั้งหมด
อินเตอร์นิวรอน
interneuron หรือ internuncial neuron หรือ relay neuron หรือ association neuron หรือ connector neuron หรือ intermediate neuron หรือ local circuit neuron 
เป็นเซลล์ประสาทที่ส่งกระแสประสาทจากนิวรอนหนึ่งไปยังอีกนิวรอนหนึ่ง
เป็นเซลล์ประสาทแบบหนึ่งในสามอย่างโดยจัดตามการทำงาน 
ที่มีจำนวนมากที่สุด (ประมาณ 90%) ในร่างกายมนุษย์
โดยแบ่งได้เป็น 2 กลุ่ม คือแบบเฉพาะที่ (local) และแบบรีเลย์
แบบเฉพาะที่จะมีแอกซอนสั้น ๆ และสร้างวงจรประสาทกับนิวรอนใกล้ ๆ
ส่วนแบบรีเลย์ซึ่งเรียกอีกอย่างหนึ่งว่า projection interneuron จะมีแอกซอนยาวและส่งกระแสประสาทไปได้ไกล ๆ จากสมองเขตหนึ่งไปยังอีกเขตหนึ่ง
เซลล์เรียกว่า interneuron (คือนิวรอนในระหว่าง) ก็เพราะเป็นเซลล์ประสาททั้งหมดในระหว่างเซลล์ประสาทรับความรู้สึกกับเซลล์ประสาทสั่งการ (motor neuron)
เป็นเซลล์ประสาทรวมทั้งที่อยู่ในไขสันหลังและสมอง
นอกจากจะเชื่อมเซลล์หนึ่งกับอีกเซลล์หนึ่งแล้ว interneuron ยังมีหน้าที่รวบรวมผลในระบบประสาท คือมีหน้าที่ประมวลข้อมูล เก็บข้อมูล ค้นคืนข้อมูล และตัดสินใจว่าร่างกายควรจะตอบสนองต่อสิ่งเร้าเช่นไร
interneuron มีบทบาทในการทำงานของรีเฟล็กซ์และของการแกว่งกวัดของคลื่นประสาท (neuronal oscillation)
การทำงานร่วมกันระหว่าง interneuron ทำให้ระบบประสาทสามารถทำหน้าที่ซึ่งซับซ้อน เช่น การเรียนรู้และการตัดสินใจได้
จอห์น แนนซ์ การ์เนอร์
จอห์น แนนซ์ การ์เนอร์ ที่ 3 () เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 32 เมื่อปี 2476 จนถึงปี 2484 ในสมัยประธานาธิบดีแฟรงกลิน ดี. โรสเวลต์
เฮนรี เอ. วอลลิซ
เฮนรี แอการ์ด วอลลิซ (; 7 ตุลาคม พ.ศ. 2431 - 18 พฤศจิกายน พ.ศ. 2508) เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 33 ระหว่าง พ.ศ. 2484 ถึง 2488 ในสมัยประธานาธิบดีแฟรงกลิน ดี. โรสเวลต์ ต่อมาดำรงตำแหน่งเป็นรัฐมนตรีว่าการกระทรวงพาณิชย์สหรัฐ คนที่ 10 เมื่อปี 2488 ถึงปี 2489 ก่อนหน้านั้นดำรงตำแหน่งเป็นรัฐมนตรีว่าการกระทรวงเกษตรสหรัฐ คนที่ 11 เมื่อปี 2476 ถึงปี 2483
มิสเตอร์โกลบอลไทยแลนด์ 2017
มิสเตอร์โกลบอลไทยแลนด์ 2017 เป็นการประกวดมิสเตอร์โกลบอลไทยแลนด์ครั้งที่ 2 เปิดรับสมัครระหว่างวันที่ 20–31 มีนาคม พ.ศ. 2560 ณ เซ็นทรัลเฟสติวัล เชียงใหม่, จังหวัดเชียงใหม่ และรอบออดิชั่นเพื่อคัดเลือก 12 คนสุดท้ายในวันที่ 6 เมษายน พ.ศ. 2560 โดยรอบตัดสินจัดการประกวดเมื่อวันที่ 30 เมษายน พ.ศ. 2560 ณ เซ็นทรัลเฟสติวัล เชียงใหม่, จังหวัดเชียงใหม่ ผู้ที่ชนะการประกวดจะได้เป็นตัวแทนประเทศไทยเข้าร่วมประกวดมิสเตอร์โกลบอล 2017 โดย ธวัชชัย ใจคาร มิสเตอร์โกลบอลไทยแลนด์ 2016 เป็นผู้มอบตำแหน่งให้กับ นนทกร อัมพุธ ผู้ครองตำแหน่งในปีนี้
ผู้ที่ผ่านรอบคัดเลือกเข้าสู่รอบ 12 คนสุดท้ายของการประกวด มีรายชื่อดังต่อไปนี้:
อัลเบน บาร์กเลย์
อัลเบน วิลเลี่ยม บาร์กเลย์ () เป็นนักการเมืองชาวอเมริกัน ดำรงตำแหน่งเป็นรองประธานาธิบดีแห่งสหรัฐอเมริกาคนที่ 35 ระหว่าง พ.ศ. 2492 ถึง 2496 ในสมัยประธานาธิบดีแฮร์รี เอส. ทรูแมน
สโมสรฟุตบอลจังหวัดขอนแก่นในฤดูกาล 2561
สโมสรฟุตบอลจังหวัดขอนแก่นในฤดูกาล 2561 เป็นฤดูกาลที่ 8 ของ ขอนแก่น เอฟซี ใน ไทยลีก 2. ฤดูกาลนี้ขอนแก่น เอฟซีได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
การอพยพของโซเวียตที่ทาลลินน์
การอพยพของโซเวียตที่ทาลลินน์ เรียกอีกอย่างว่า ภัยพิบัติทาลลินน์ (Tallinn disaster) หรือรัสเซียดันเคิร์ก (Russian Dunkirk) เป็นปฏิบัติการของโซเวียตเพื่อการอพยพด้วยเรือ 190 ลำของกองเรือรบบอลติก หน่วยรบของกองทัพแดง และพลเรือนชาวโซเวียตที่สนับสนุนจากฐานทัพหลักที่ล้อมรอบไปด้วยกองเรือรบที่ทาลลินน์ในเอสโตเนียภายใต้การยึดครองของโซเวียตในช่วงเดือนสิงหาคม ค.ศ. 1941
กองทัพโซเวียตได้เข้ายึดครองเอสโตเนียในเดือนมิถุนายน ค.ศ. 1940 ภายหลังจากเยอรมันได้เข้ารุกรานสหภาพโซเวียต เริ่มต้นขึ้นเมื่อวันที่ 22 มิถุนายน ค.ศ. 1941 กองทัพเยอรมันได้เคลื่อนทัพอย่างรวดเร็วผ่านรัฐบอลติกภายใต้การยึดครองของโซเวียต และโดยสิ้นสุดลงของเดือนสิงหาคม ทาลลินน์ เมืองหลวงของเอสโตเนียได้ถูกโอบล้อมโดยกองทัพเยอรมัน ในขณะที่ส่วนใหญ่ของกองเรือรบบอลติกธงแดงได้บรรจุอยู่ในท่าเรือทาลลินน์
ในความคาดหมายของการฝ่าวงล้อมของโซเวียต ครีกซมารีเนอและกองทัพเรือฟินแลนด์ได้เริ่มขึ้นเมื่อวันที่ 8 สิงหาคม ค.ศ. 1941 เพื่อวางทุ่นระเบิดใต้น้ำปิดทางแหลม Juminda บนชายฝั่ง Lahemaa ในขณะที่เรือกวาดทุ่นระเบิดของโซเวียตได้พยายามที่จะเปิดเส้นทางสำหรับขบวนเรือผ่านแนวทุ่นระเบิดใต้น้ำ ทหารปืนใหญ่ชายฝั่งของเยอรมันได้ติดตั้งปืนใหญ่ขนาด 150 มม. (5.9 นิ้ว) ใกล้กับแหลม Juminda และกองทัพเรือฟินแลนด์ได้รวมรวมกองเรือตอร์ปิโดมอเตอร์ (Motor Torpedo Boat) ที่ 2 กับเรือลาดตะเวน VMV9, VMV10, VMV11 และ VMV17 ในช่วงเวลาเดียวกัน ทางฝ่ายเยอรมันได้รวบรวมกองเรือ 3. Schnellbootflottille กับเรือ-อี (E-boats) S-26, S-27, S-39, S-40 และ S-101 ซึ่งได้รวมกำลังกันที่ซัวเม็นลินนะ (Suomenlinna) ด้านนอกของเฮลซิงกิ เครื่องบินทิ้งระเบิดของเยอรมัน ยุงเคอร์ เจยู-88 จากคัมพ์กรุพเพอ 806 ฐานทัพบนสนามบินในเอสโตเนียได้รับการแจ้งเตือน เมื่อวันที่ 19 สิงหาคม ในท้ายที่สุดเยอรมันก็ได้เริ่มบุกจู่โจมทาลลินน์
ในช่วงกลางคืนของวันที่ 27/28 สิงหาคม ค.ศ. 1941 เหล่าทหารไรเฟิลที่ 10 ได้ถอยห่างออกจากศัตรูและขึ้นเรือบรรทุกโดยสารในทาลลินน์
การลงเรือได้รับการปกป้องโดยกลุ่มควันปกคลุม อย่างไรก็ตาม การกวาดทุ่นระเบิดใต้น้ำในวันก่อนการอพยพเริ่มไม่ได้ผล เนื่องจากสภาพอากาศที่เลวร้าย และไม่มีเครื่องบินรบโซเวียตที่พร้อมสำหรับคุ้มกันการลงเรือ ทั้งนี้,พร้อมกับกระสุนปืนใหญ่ที่ตกลงมาอย่างหนักของเยอรมันและการทิ้งระเบิดทางอากาศได้สังหารผู้อพยพอย่างน้อย 1,000 คนในท่าเรือ
สโมสรฟุตบอลจังหวัดกระบี่ในฤดูกาล 2561
สโมสรฟุตบอลจังหวัดกระบี่ในฤดูกาล 2561 เป็นฤดูกาลที่ 7 ของ กระบี่ เอฟซี ใน ไทยลีก 2. ฤดูกาลนี้กระบี่ เอฟซีได้เข้าร่วมการแข่งขันใน ไทยลีก 2, เอฟเอคัพ และ ลีกคัพ
เล่มนี้ต้องพิมพ์ซ้ำ!
เล่มนี้ต้องพิมพ์ซ้ำ! () เป็นมังงะแนวเสี้ยวหนึ่งของชีวิตจากประเทศญี่ปุ่นที่เขียนและวาดภาพประกอบโดยมัตสึดะ นาโอโกะ และตีพิมพ์ลงในนิตยสาร "Monthly Big Comic Spirits" ของโชงะกุกัง เล่มที่ 1 ตีพิมพ์ครั้งแรกในวันที่ 29 มีนาคม 2013 มังงะได้รับการดัตแปลงเป็นละครโทรทัศน์ฉบับคนแสดงทางช่อง TBS ตั้งแต่วันที่ 12 เมษายน ถึงวันที่ 14 มิถุนายน 2016
ถนนสี่พระยา
ถนนสี่พระยา () ถนนสายหนึ่งในพื้นที่เขตบางรัก กรุงเทพมหานคร ถือเป็นถนนสายรองของพื้นที่ เป็นถนนเชื่อมระหว่างถนนเจริญกรุงกับถนนพระราม 4 มีจุดเริ่มต้นที่แขวงสี่พระยา บริเวณหน้าโรงแรมรอยัลออร์คิดเชอราตัน และศูนย์การค้าริเวอร์ซิตี้ไปสิ้นสุดที่แยกสามย่าน บริเวณหน้าวัดหัวลำโพง อันเป็นจุดตัดของถนนพระราม 4 และถนนพญาไท
ถนนสี่พระยา มีที่มาจาก การที่ขุนนางซึ่งมีบรรดาศักดิ์เป็นพระยา 4 คน ได้แก่ พระยาอินทราธิบดีสีหราชรองเมือง (ม.ร.ว.ลพ สุทัศน์), พระยาพิพัฒโกษา (เซเรสติโน ซาเวียร์), พระยานรฤทธิ์ราชหัช (ทองดี โชติกเสถียร) และพระยานรนารถภักดี (สุด บุนนาค) รวมถึงหลวงมนัศมานิต (เถียน โชติกเสถียร) ได้ร่วมกันซื้อที่ดินระหว่างถนนสุรวงศ์กับคลองผดุงกรุงเกษมและสร้างผ่านที่ดินเชื่อมต่อกับถนนเจริญกรุง คือ วัดหัวลำโพงไปตกท่าน้ำ คือ ท่าน้ำสี่พระยา พระยาทั้ง 4 คนได้น้อมเกล้าฯ ถวายพระบาทสมเด็จพระจุลจอมเกล้าเจ้าอยู่หัว พระองค์ทรงพระกรุณาโปรดเกล้าฯ พระราชทานนามว่า "ถนนสี่พระยา" เมื่อ พ.ศ. 2449 ตามที่พระเจ้าบรมวงศ์เธอ พระองค์เจ้าสวัสดิประวัติ กรมพระสมมตอมรพันธ์ ทรงกราบบังคมทูลถวายความเห็น แต่มีพระราชกระแสว่า ถนนสี่พระยานี้เจ้าของมิได้ตัดเพื่อสาธารณประโยชน์ แต่ทำเพื่อผลประโยชน์ โดยทรงเทียบว่าไม่เหมือนกับวัดสามพระยา แต่ก็ทรงพระกรุณาโปรดเกล้าฯ พระราชทานนามดังกล่าว และเสด็จพระราชดำเนินเปิดถนนสี่พระยาเมื่อวันที่ 15 พฤศจิกายน ปีเดียวกัน
ถนนสี่พระยา เป็นถนนที่แยกออกจากตรอกกัปตันบุช (ซอยเจริญกรุง 30) ซึ่งอยู่ระหว่างตรอกฮ่องกงกับที่ทำการไปรษณีย์กลางบางรัก ไปจนถึงวัดหัวลำโพง พื้นที่บริเวณนี้ในอดีตเป็นแหล่งการค้าขายสำคัญที่ต่อเนื่องมาจากย่านเยาวราช, สำเพ็ง และตลาดน้อย ในเขตสัมพันธวงศ์ เป็นที่ตั้งของบริษัทห้างร้านใหญ่ ๆ หลายแห่ง เช่น ห้างเซ็ลทรัลสาขาแรก (บริเวณปากตรอก) , โรงพิมพ์หมอบรัดเลย์ (โรงพิมพ์แห่งแรกของประเทศไทย), สถานทูตโปรตุเกส (สถานทูตแห่งแรกในกรุงเทพมหานคร ตัวอาคารสถานทูตเป็นสถาปัตยกรรมแบบโคโลเนียล), อาคารศุลกสถาน (โรงภาษีที่เก็บภาษีจากเรือสินค้าต่างชาติ ตัวอาคารเป็นสถาปัตยกรรมแบบปัลลาดีโอ), ที่ทำการหอการค้าไทย (แรกเริ่มก่อตั้ง คือ บริษัทเอ็กซอนโมบิล (ESSO)) เป็นต้น และยังมีบ้านเรือนของชาวต่างประเทศ โดยเฉพาะชาวตะวันตกอีกมากด้วย ซึ่งปัจจุบันหลายหลังก็ยังปรากฏอยู่
ยุทธการที่สโมเลนสค์ (ค.ศ. 1941)
ยุทธการที่สโมเลนสค์ครั้งที่หนึ่งเป็นการสู้รบในช่วงขั้นที่สองของปฏิบัติการบาร์บารอสซา ฝ่ายอักษะเข้ารุกรานสหภาพโซเวียต, ในสงครามโลกครั้งที่สอง เป็นสู้รบบริเวณรอบๆของเมืองสโมเลนสค์ ในช่วงระหว่างวันที่ 10 กรกฎาคม และ 10 กันยายน ค.ศ. 1941 ราวประมาณ 400 กิโลเมตร (250 ไมล์) ทางทิศตะวันตกของกรุงมอสโก กองทัพเวร์มัคท์ได้เข้ารุกประมาณ 500 กิโลเมตร (310 ไมล์) เข้าสู่สหภาพโซเวียตใน 18 วันภายหลังการรุกราน เมื่อวันที่ 22 มิถุนายน ค.ศ. 1941 ในช่วงระหว่างการสู้รบ กองทัพเยอรมันต้องเผชิญการต้านทานที่ไม่คาดคิดซึ่งจะส่งผลทำให้เกิดความล่าช้าอย่างรุนแรงในการรุกไปยังกรุงมอสโก
กองทัพโซเวียตทั้งสาม (กองทัพที่ 16, ที่ 19 และที่ 20) ได้ถูกล้อมและทำลายไปยังทางใต้ของสโมเลนสค์ แม้ว่าจำนวนที่สำคัญจากกองทัพที่ 19 และ 20 สามารถออกจากวงล้อมได้ นักประวัติศาสตร์บางคนได้กล่างอ้างว่าความสูญเสียกำลังคนและยุทธภัณฑ์ที่ได้รับโดยเวร์มัคท์ ในช่วงระหว่างการรบได้ยืดเยื้อออกไปและความล่าช้าสองเดือนในการมุ่งตรงไปยังกรุงมอสโก ได้นำไปสู่ความปราชัยของเวร์มัคท์โดยกองทัพแดงในยุทธการที่มอสโกในเดือนธันวาคม ค.ศ. 1941